text:
άτομο άνθρακα ανά μόριο CH4.
 στ)
 Το μείγμα αναλυτικών αερίων C2H6 εισάγεται ανάντη του διαχωριστή υδρογονανθράκων πλην μεθανίου στο ίδιο σημείο στο οποίο εισήχθη το αέριο μηδενισμού.
 ζ)
 Δίνεται χρόνος ώστε να σταθεροποιηθεί η απόκριση του αναλυτή. Ο χρόνος σταθεροποίησης δύναται να περιλαμβάνει χρόνο για τον καθαρισμό του διαχωριστή υδρογονανθράκων πλην μεθανίου και χρόνο για να ληφθεί υπόψη η απόκριση του αναλυτή.
 η)
 Καταγράφονται 30 δευτερόλεπτα των δεδομένων δειγματοληψίας, ενώ ο αναλυτής μετρά τη συγκέντρωση του δείγματος. Υπολογίζεται ο αριθμητικός μέσος των συγκεκριμένων σημείων δεδομένων.
 θ)
 Η διαδρομή της ροής αλλάζει ώστε να παρακάμπτεται ο διαχωριστής υδρογονανθράκων πλην μεθανίου, το μείγμα αναλυτικών αερίων C2H6 εισάγεται στην παράκαμψη και επαναλαμβάνονται τα στάδια των στοιχείων ζ) και η) της παρούσας παραγράφου.
 ι)
 Η μέση συγκέντρωση C2H6 που μετράται μέσω του διαχωριστή υδρογονανθράκων πλην μεθανίου διαιρείται διά της μέσης συγκέντρωσης που μετράται μετά την παράκαμψη του διαχωριστή υδρογονανθράκων πλην μεθανίου. Το αποτέλεσμα είναι η συνδυασμένη τιμή συντελεστής απόκρισης και κλάσματος διαπερατότητας C2H6, RFPF
 C2H6[NMC-FID]. Αυτή η συνδυασμένη τιμή συντελεστή απόκρισης και κλάσματος διαπερατότητας χρησιμοποιείται σύμφωνα με τα προσαρτήματα Α.7 και Α.8, κατά περίπτωση.
 ια)
 Επαναλαμβάνονται τα στάδια των στοιχείων στ) έως ι) της παρούσας παραγράφου, αυτή τη φορά χρησιμοποιώντας το μείγμα αναλυτικών αερίων CH4 αντί του C2H6. Το αποτέλεσμα είναι το κλάσμα διαπερατότητας CH4, PF
 CH4[NMC-FID]. Αυτό το κλάσμα διαπερατότητας χρησιμοποιείται σύμφωνα με τα προσαρτήματα Α.7 και Α.8, κατά περίπτωση.
 8.1.11. Μετρήσεις NOx
 8.1.11.1. Επαλήθευση απόσβεσης CO2 και νερού για αναλυτή CLD
 8.1.11.1.1. Πεδίο εφαρμογής και συχνότητα
 Εάν χρησιμοποιείται αναλυτής CLD για τη μέτρηση NOx, η ποσότητα της απόσβεσης νερού και CO2 επαληθεύεται μετά την εγκατάσταση του αναλυτή CLD και μετά από μείζονα συντήρηση.
 8.1.11.1.2. Αρχές μέτρησης
 Το νερό και το CO2 μπορούν να επηρεάσουν αρνητικά την απόκριση ενός αναλυτή CLD σε NOx μέσω απόσβεσης των κρούσεων, γεγονός που αναστέλλει την αντίδραση χημιφωταύγειας που χρησιμοποιεί ένας αναλυτής CLD για την ανίχνευση NOx. Η διαδικασία αυτή και οι υπολογισμοί της παραγράφου 8.1.11.2.3. προσδιορίζουν την απόσβεση και διαμορφώνουν την κλίμακα των αποτελεσμάτων απόσβεσης έως το μέγιστο γραμμομοριακό κλάσμα νερού και τη μέγιστη συγκέντρωση CO2 που αναμένεται κατά τη δοκιμή εκπομπών. Εάν ο αναλυτής CLD χρησιμοποιεί αλγορίθμους αντιστάθμισης απόσβεσης που χρησιμοποιούν όργανα μέτρησης του νερού και/ή του CO2, η απόσβεση αξιολογείται ενώ τα όργανα αυτά είναι σε λειτουργία και ενώ εφαρμόζονται οι αλγόριθμοι αντιστάθμισης.
 8.1.11.1.3. Απαιτήσεις του συστήματος
 Στην περίπτωση μέτρησης αραιωμένου καυσαερίου, ο αναλυτής CLD δεν πρέπει να υπερβαίνει συνδυασμένη απόσβεση νερού και CO2 της τάξης του ±2%. Στην περίπτωση μέτρησης πρωτογενούς καυσαερίου, ο αναλυτής CLD δεν πρέπει να υπερβαίνει συνδυασμένη απόσβεση νερού και CO2 της τάξης του ±2%. Η συνδυασμένη απόσβεση είναι το άθροισμα της απόσβεσης CO2 που προσδιορίζεται όπως περιγράφεται στην παράγραφο 8.1.11.1.4. και της απόσβεσης νερού που προσδιορίζεται όπως περιγράφεται στην παράγραφο 8.1.11.1.5. Εάν δεν πληρούνται οι απαιτήσεις αυτές, εκτελούνται διορθωτικές ενέργειες επισκευάζοντας ή αντικαθιστώντας τον αναλυτή. Πριν από τη διεξαγωγή δοκιμών εκπομπών, επαληθεύεται ότι οι διορθωτικές ενέργειες έχουν αποκαταστήσει με επιτυχία την ορθή λειτουργία του αναλυτή.
 8.1.11.1.4. Διαδικασία επαλήθευσης της απόσβεσης CO2
 Η ακόλουθη μέθοδος ή η μέθοδος που συνιστάται από


text:
τον κατασκευαστή του οργάνου μπορεί να χρησιμοποιηθεί για τον προσδιορισμό της απόσβεσης CO2 με τη χρήση διαχωριστή αερίων που αναμειγνύει δυαδικά αέρια προσδιορισμού του μεγίστου της κλίμακας με αέριο μηδενισμού, ως αραιωτικό, και πληροί τις προδιαγραφές της παραγράφου 9.4.5.6. Μπορεί επίσης να χρησιμοποιηθεί ορθή τεχνική κρίση για την ανάπτυξη ενός διαφορετικού πρωτοκόλλου:
 α)
 Χρησιμοποιούνται σωληνώσεις από PTFE ή ανοξείδωτο χάλυβα για την πραγματοποίηση των απαραίτητων συνδέσεων.
 β)
 Ο διαχωριστής αερίων διαμορφώνεται έτσι ώστε να αναμειγνύονται μεταξύ τους σχεδόν ίσες ποσότητες του αερίου προσδιορισμού του μεγίστου της κλίμακας και του αραιωτικού.
 γ)
 Εάν ο αναλυτής CLD διαθέτει τρόπο λειτουργίας για την ανίχνευση μόνο ΝΟ, σε αντίθεση με την ανίχνευση όλων των NOx, ο αναλυτής CLD διατηρείται στη λειτουργία εντοπισμού μόνο του ΝΟ.
 δ)
 Χρησιμοποιείται αέριο προσδιορισμού του μεγίστου της κλίμακας CO2 που πληροί τις προδιαγραφές της παραγράφου 9.5.1. και συγκέντρωση που είναι περίπου διπλάσια της μέγιστης συγκέντρωσης CO2 που αναμένεται κατά τη διάρκεια της δοκιμής εκπομπών.
 ε)
 Χρησιμοποιείται αέριο προσδιορισμού του μεγίστου της κλίμακας ΝΟ που πληροί τις προδιαγραφές της παραγράφου 9.5.1. και συγκέντρωση που είναι περίπου διπλάσια της μέγιστης συγκέντρωσης ΝΟ που αναμένεται κατά τη διάρκεια της δοκιμής εκπομπών. Δύναται να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 στ)
 Ο αναλυτής CLD ρυθμίζεται στο μηδέν και προσδιορίζεται το μέγιστο της κλίμακάς του. Προσδιορίζεται το μέγιστο της κλίμακας του αναλυτή CLD με τη χρήση του αερίου προσδιορισμού του μεγίστου της κλίμακας ΝΟ που προβλέπεται στο στοιχείο ε) της παρούσας παραγράφου, μέσω του διαχωριστή αερίων. Το αέριο προσδιορισμού του μεγίστου της κλίμακας ΝΟ συνδέεται στη θύρα προσδιορισμού του μεγίστου της κλίμακας του διαχωριστή αερίων. Αέριο μηδενισμού συνδέεται στη θύρα αραιωτικού του διαχωριστή αερίων. Χρησιμοποιείται η ίδια ονομαστική αναλογία ανάμειξης με αυτή που επιλέγεται στο στοιχείο β) της παρούσας παραγράφου. Η συγκέντρωση ΝΟ που προκύπτει από το διαχωριστή αερίων χρησιμοποιείται για τον προσδιορισμό του μεγίστου της κλίμακας του αναλυτή CLD. Εφαρμόζονται διορθώσεις στις ιδιότητες των αερίων, όπως απαιτούνται, ώστε να εξασφαλίζεται ορθός διαχωρισμός των αερίων.
 ζ)
 Το αέριο προσδιορισμού του μεγίστου της κλίμακας CO2 συνδέεται στη θύρα προσδιορισμού του μεγίστου της κλίμακας του διαχωριστή αερίων.
 η)
 Το αέριο προσδιορισμού του μεγίστου της κλίμακας ΝΟ συνδέεται στη θύρα προσδιορισμού του μεγίστου της κλίμακας του διαχωριστή αερίων.
 θ)
 Ενώ NO και CO2 ρέουν μέσα από το διαχωριστή αερίων, σταθεροποιείται το αποτέλεσμα του διαχωριστή αερίων. Προσδιορίζεται η συγκέντρωση CO2 που προκύπτει από το διαχωριστή αερίων, εφαρμόζοντας τις διορθώσεις των ιδιοτήτων των αερίων που απαιτούνται για την εξασφάλιση του ορθού διαχωρισμού των αερίων. Η συγκέντρωση αυτή, x
 CO2act, καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3. Εναλλακτικά στη χρήση διαχωριστή αερίων, μπορεί να χρησιμοποιηθεί άλλη απλή διάταξη ανάμειξης αερίων. Στην περίπτωση αυτή, χρησιμοποιείται αναλυτής για τον προσδιορισμό της συγκέντρωσης του CO2. Εάν χρησιμοποιείται αναλυτής NDIR μαζί με μια απλή διάταξη ανάμειξης αερίων, πρέπει να πληροί τις απαιτήσεις της

type: contracts

jurisdiction: EU


text:
παρούσας ενότητας και προσδιορίζεται το μέγιστο της κλίμακάς του με το αέριο προσδιορισμού του μεγίστου της κλίμακας CO2 του στοιχείου δ) της παρούσας παραγράφου. Η γραμμικότητα του αναλυτή NDIR πρέπει να ελέγχεται εκ των προτέρων σε όλο το εύρος τιμών, έως και στο διπλάσιο της μέγιστης συγκέντρωσης CO2 που αναμένεται κατά τη διάρκεια της δοκιμής.
 ι)
 Η συγκέντρωση NO μετράται κατάντη του διαχωριστή αερίων με τον αναλυτή CLD. Δίνεται χρόνος ώστε να σταθεροποιηθεί η απόκριση του αναλυτή. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή. Ενώ ο αναλυτής μετρά τη συγκέντρωση του δείγματος, καταγράφεται το αποτέλεσμα του αναλυτή για 30 δευτερόλεπτα. Από τα δεδομένα αυτά υπολογίζεται η αριθμητική μέση συγκέντρωση, x
 NOmeas. Η x
 NOmeas καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3.
 ια)
 Η πραγματική συγκέντρωση ΝΟ υπολογίζεται στο στόμιο εξόδου του διαχωριστή αερίων, x
 NOact, βάσει των συγκεντρώσεων αερίου προσδιορισμού του μεγίστου της κλίμακας και της τιμής x
 CO2act σύμφωνα με την εξίσωση (8-5). Η υπολογιζόμενη τιμή χρησιμοποιείται στους υπολογισμούς επαλήθευσης της απόσβεσης της εξίσωσης (8-4).
 ιβ)
 Οι τιμές που καταγράφονται σύμφωνα με τις παραγράφους 8.1.11.1.4. και 8.1.11.1.5. της παρούσας ενότητας χρησιμοποιούνται για τον υπολογισμό της απόσβεσης, όπως περιγράφεται στην παράγραφο 8.1.11.2.3.
 8.1.11.1.5. Διαδικασία επαλήθευσης της απόσβεσης νερού
 Η ακόλουθη μέθοδος ή η μέθοδος που συνιστάται από τον κατασκευαστή του οργάνου μπορεί να χρησιμοποιηθεί για τον προσδιορισμό της απόσβεσης νερού. Μπορεί επίσης να χρησιμοποιηθεί ορθή τεχνική κρίση για την ανάπτυξη διαφορετικού πρωτοκόλλου:
 α)
 Χρησιμοποιούνται σωληνώσεις από PTFE ή ανοξείδωτο χάλυβα για την πραγματοποίηση των απαραίτητων συνδέσεων.
 β)
 Εάν ο αναλυτής CLD διαθέτει τρόπο λειτουργίας για την ανίχνευση μόνο ΝΟ, σε αντίθεση με την ανίχνευση όλων των NOx, ο αναλυτής CLD διατηρείται στη λειτουργία εντοπισμού μόνο του ΝΟ.
 γ)
 Χρησιμοποιείται αέριο προσδιορισμού του μεγίστου της κλίμακας ΝΟ που πληροί τις προδιαγραφές της παραγράφου 9.5.1 και συγκέντρωση η οποία πλησιάζει τη μέγιστη συγκέντρωση που αναμένεται κατά τη δοκιμή εκπομπών. Δύναται να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 δ)
 Ο αναλυτής CLD ρυθμίζεται στο μηδέν και προσδιορίζεται το μέγιστο της κλίμακάς του. Προσδιορίζεται το μέγιστο της κλίμακας του αναλυτή CLD με το αέριο προσδιορισμού του μεγίστου της κλίμακας ΝΟ του στοιχείου γ) της παρούσας παραγράφου, καταγράφεται η συγκέντρωση του αερίου προσδιορισμού του μεγίστου της κλίμακας ως x
 NOdry και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3.
 ε)
 Το αέριο προσδιορισμού του μεγίστου της κλίμακας ΝΟ υγροποιείται με διοχέτευσή του, υπό μορφή φυσαλίδων, σε αποσταγμένο νερό μέσα σε σφραγισμένο δοχείο. Εάν το υγροποιημένο αέριο προσδιορισμού του μεγίστου της κλίμακας ΝΟ δεν περνά μέσα από αποξηραντή δείγματος για τη συγκεκριμένη δοκιμή επαλήθευσης, η θερμοκρασία του δοχείου ελέγχεται ώστε να παράγεται επίπεδο νερού περίπου ίσο με το μέγιστο γραμμομοριακό κλάσμα νερού που αναμένεται κατά τη δοκιμή εκπομπών.


text:
Εάν το υγροποιημένο αέριο προσδιορισμού του μεγίστου της κλίμακας ΝΟ δεν περνά μέσα από αποξηραντή δείγματος, οι υπολογισμοί επαλήθευσης της απόσβεσης της παραγράφου 8.1.11.2.3. διαμορφώνουν την κλίμακα της μετρούμενης απόσβεσης νερού έως το μέγιστο γραμμομοριακό κλάσμα νερού που αναμένεται κατά τη δοκιμή εκπομπών. Εάν το υγροποιημένο αέριο προσδιορισμού του μεγίστου της κλίμακας ΝΟ περνά μέσα από αποξηραντή δείγματος για τη συγκεκριμένη δοκιμή επαλήθευσης, η θερμοκρασία του δοχείου ελέγχεται ώστε να παράγεται επίπεδο νερού τουλάχιστον τόσο υψηλό όσο το επίπεδο που προσδιορίζεται στην παράγραφο 9.3.2.3.1. Στην περίπτωση αυτή, οι υπολογισμοί επαλήθευσης της απόσβεσης της παραγράφου 8.1.11.2.3. δεν διαμορφώνουν την κλίμακα της μετρούμενης απόσβεσης νερού.
 στ)
 Το υγροποιημένο αέριο δοκιμής ΝΟ εισάγεται στο σύστημα δειγματοληψίας. Μπορεί να εισάγεται ανάντη ή κατάντη ενός αποξηραντή δείγματος που χρησιμοποιείται κατά τη δοκιμή εκπομπών. Αναλόγως του σημείου εισαγωγής, επιλέγεται η αντίστοιχη μέθοδος υπολογισμού του στοιχείου ε). Σημειώνεται ότι ο αποξηραντής δείγματος πρέπει να πληροί τις απαιτήσεις επαλήθευσης του αποξηραντή δείγματος της παραγράφου 8.1.8.5.8.
 ζ)
 Μετράται το γραμμομοριακό κλάσμα νερού στο υγροποιημένο αέριο προσδιορισμού του μεγίστου της κλίμακας NO. Εάν χρησιμοποιείται αποξηραντής δείγματος, το γραμμομοριακό κλάσμα νερού στο υγροποιημένο αέριο προσδιορισμού του μεγίστου της κλίμακας NO μετράται κατάντη του αποξηραντή δείγματος, x
 H2Omeas. Συνιστάται να μετράται το x
 H2Omeas όσο το δυνατό πλησιέστερα στο στόμιο εισόδου του αναλυτή CLD. Η τιμή x
 H2Omeas μπορεί να υπολογιστεί μέσω μετρήσεων του σημείου δρόσου, T
 dew, και της απόλυτης πίεσης, p
 total.
 η)
 Χρησιμοποιείται ορθή τεχνική κρίση για την πρόληψη της συμπύκνωσης στις γραμμές μεταφοράς, τα εξαρτήματα ή τις βαλβίδες από το σημείο μέτρησης του x
 H2Omeas έως τον αναλυτή. Συνιστάται το σύστημα να είναι σχεδιασμένο έτσι ώστε οι θερμοκρασίες των τοιχωμάτων στις γραμμές μεταφοράς, τα εξαρτήματα και τις βαλβίδες από το σημείο στο οποίο μετράται η τιμή x
 H2Omeas έως τον αναλυτή να είναι τουλάχιστον 5 oC μεγαλύτερες του τοπικού σημείου δρόσου του αερίου δειγματοληψίας.
 θ)
 Μετράται η συγκέντρωση του υγροποιημένου αερίου προσδιορισμού του μεγίστου της κλίμακας ΝΟ με τον αναλυτή CLD. Δίνεται χρόνος ώστε να σταθεροποιηθεί η απόκριση του αναλυτή. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή. Ενώ ο αναλυτής μετρά τη συγκέντρωση του δείγματος, καταγράφεται το αποτέλεσμα του αναλυτή για 30 δευτερόλεπτα. Υπολογίζεται ο αριθμητικός μέσος των δεδομένων αυτών, x
 NOwet. Η x
 NOwet καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3.
 8.1.11.2. Υπολογισμοί επαλήθευσης απόσβεσης CLD
 Εκτελούνται υπολογισμοί επαλήθευσης της απόσβεσης ενός αναλυτή CLD όπως περιγράφεται στην παρούσα παράγραφο.
 8.1.11.2.1. Ποσότητα νερού που αναμένεται κατά τη δοκιμή.
 Εκτιμάται το μέγιστο γραμμομοριακό κλάσμα νερού που αναμένεται κατά τη δοκιμή εκπομπών, x
 H2Oexp. Η εκτίμηση αυτή πραγματοποιείται στο σημείου που το υγροποιημένο αέριο προσδιορισμού του μεγίστου της κλίμακας ΝΟ εισήχθη βάσει του στοιχείου στ) της παραγράφου 8.1.11.1.5. Κατά την εκτίμηση του μέγιστου αναμενόμενου γραμμομοριακού κλάσματος νερού, λαμβάνονται υπόψη η μέγιστη αναμενόμενη περιεκτικότητα σε νερό του αέρα καύσης, των προϊόντων καύσης του καυσίμου και του αέρα αραίωσης (εάν ενδείκνυται). Εάν το υγροποιημένο αέριο προσδιορισμού του μεγίστου της κλίμακας ΝΟ εισήχθη


text:
στο σύστημα δειγματοληψίας ανάντη ενός αποξηραντή δείγματος κατά τη δοκιμή επαλήθευσης, δεν χρειάζεται να εκτιμηθεί το μέγιστο αναμενόμενο γραμμομοριακό κλάσμα νερού και η τιμή x
 H2Oexp τίθεται ίση με την τιμή x
 H2Omeas.
 8.1.11.2.2. Ποσότητα CO2 που αναμένεται κατά τη δοκιμή
 Εκτιμάται η μέγιστη συγκέντρωση CO2 που αναμένεται κατά τη δοκιμή εκπομπών, x
 CO2exp. Η εκτίμηση αυτή πραγματοποιείται στο σημείο του συστήματος δειγματοληψίας στο οποίο εισήχθησαν τα αναμεμειγμένα αέρια προσδιορισμού του μεγίστου της κλίμακας NO και CO2 σύμφωνα με το στοιχείο ι) της παραγράφου 8.1.11.1.4. Κατά την εκτίμηση της μέγιστης αναμενόμενης συγκέντρωσης CO2, λαμβάνεται υπόψη η μέγιστη αναμενόμενη περιεκτικότητα σε CO2 των προϊόντων καύσης του καυσίμου και του αέρα αραίωσης.
 8.1.11.2.3. Υπολογισμοί συνδυασμένης απόσβεσης νερού και CO2
 Η συνδυασμένη απόσβεση νερού και CO2 υπολογίζεται ως εξής:
 (8-4)
 όπου:
 απόσβεση
 =
 ποσότητα της απόσβεσης του αναλυτή CLD
 x
 NOdry
 =
 μετρούμενη συγκέντρωση ΝΟ ανάντη ενός δημιουργού φυσαλίδων, σύμφωνα με το στοιχείο δ) της παραγράφου 8.1.11.1.5.
 x
 NOwet
 =
 μετρούμενη συγκέντρωση ΝΟ κατάντη ενός δημιουργού φυσαλίδων, σύμφωνα με το στοιχείο θ) της παραγράφου 8.1.11.1.5.
 x
 H2Oexp
 =
 μέγιστο αναμενόμενο γραμμομοριακό κλάσμα νερού κατά τη δοκιμή εκπομπών σύμφωνα με την παράγραφο 8.1.11.2.1.
 x
 H2Omeas
 =
 μετρούμενο γραμμομοριακό κλάσμα νερού κατά την επαλήθευση απόσβεσης σύμφωνα με το στοιχείο ζ) της παραγράφου 8.1.11.1.5.
 x
 NOmeas
 =
 μετρούμενη συγκέντρωση ΝΟ κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο ι) της παραγράφου 8.1.11.1.4.
 x
 NOact
 =
 πραγματική συγκέντρωση ΝΟ κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο ια) της παραγράφου 8.1.11.1.4., υπολογιζόμενη σύμφωνα με την εξίσωση (8-5)
 x
 CO2exp
 =
 μέγιστη αναμενόμενη συγκέντρωση CO2 κατά τη δοκιμή εκπομπών, σύμφωνα με την παράγραφο 8.1.11.2.2.
 x
 CO2act
 =
 πραγματική συγκέντρωση CO2 κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο θ) της παραγράφου 8.1.11.1.4.
 (8-5)
 όπου:
 x
 NOspan
 =
 η συγκέντρωση αερίου προσδιορισμού του μεγίστου της κλίμακας ΝΟ που εισάγεται στο διαχωριστή αερίων σύμφωνα με το στοιχείο ε) της παραγράφου 8.1.11.1.4.
 x
 CO2span
 =
 η συγκέντρωση αερίου προσδιορισμού του μεγίστου της κλίμακας CO2 που εισάγεται στο διαχωριστή αερίων σύμφωνα με το στοιχείο δ) της παραγράφου 8.1.11.1.4.
 8.1.11.3. Επαλήθευση παρεμποδιστικής δράσης HC και νερού για αναλυτές NDUV
 8.1.11.3.1. Πεδίο εφαρμογής και συχνότητα
 Εάν μετράται το NOx με τη χρήση αναλυτή NDUV, ο βαθμός της παρεμποδιστικής δράσης νερού και υδρογονανθράκων επαληθεύεται μετά την αρχική εγκατάσταση του αναλυτή και μετά από μείζονα συντήρηση.
 8.1.11.3.2. Αρχές μέτρησης
 Οι υδρογονάνθρακες και το νερό μπορούν να επηρεάσουν θετικά έναν αναλυτή NDUV προκαλώντας απόκριση παρόμοια με αυτή των NOx. Εάν ο αναλυτής NDUV χρησιμοποιεί αλγορίθμους αντιστάθμισης που χρησιμοποιούν μετρήσεις άλλων αερίων για την πραγματοποίηση αυτής της επαλήθευσης παρεμβολής, διενεργούνται ταυτόχρονα οι εν λόγω μετρήσεις για τον έλεγχο των αλγορίθμων κατά την επαλήθευση της παρεμβολής του αναλυτή.
 8.1.11.3.3. Απαιτήσεις του συστήματος
 Ο αναλυτής NDUV σε NOx πρέπει να έχει συνδυασμένη παρεμποδιστική δράση νερού και υδρογονανθράκων έως


text:
±2% της μέσης συγκέντρωσης NOx.
 8.1.11.3.4. Διαδικασία
 Η επαλήθευση παρεμβολής διενεργείται ως εξής:
 α)
 Ο αναλυτής NDUV σε NOx τίθεται σε λειτουργία, παραμένει σε λειτουργία, ρυθμίζεται στο μηδέν και προσδιορίζεται στο μέγιστο της κλίμακάς του σύμφωνα με τις οδηγίες του κατασκευαστή του οργάνου.
 β)
 Συνιστάται να εξάγονται καυσαέρια του κινητήρα για την εκτέλεση της επαλήθευσης αυτής. Χρησιμοποιείται αναλυτής CLD που πληροί τις προδιαγραφές της παραγράφου 9.4. για την ποσοτικοποίηση των NOx στα καυσαέρια. Η απόκριση του CLD χρησιμοποιείται ως τιμή αναφοράς. Επίσης, μετριούνται οι HC στα καυσαέρια με αναλυτή FID που πληροί τις προδιαγραφές της παραγράφου 9.4. Η απόκριση του FID χρησιμοποιείται ως τιμή αναφοράς των υδρογονανθράκων.
 γ)
 Τα καυσαέρια του κινητήρα εισάγονται στον αναλυτή NDUV ανάντη οποιουδήποτε αποξηραντή δείγματος, εάν χρησιμοποιείται αποξηραντής κατά τη δοκιμή.
 δ)
 Δίνεται χρόνος ώστε να σταθεροποιηθεί η απόκριση του αναλυτή. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή.
 ε)
 Ενώ όλοι οι αναλυτές μετρούν τη συγκέντρωση του δείγματος, καταγράφονται τα δεδομένα δειγματοληψίας για 30 δευτερόλεπτα και υπολογίζεται ο αριθμητικός μέσος για τους τρεις αναλυτές.
 στ)
 Η μέση τιμή του CLD αφαιρείται από τη μέση τιμή του NDUV.
 ζ)
 Η διαφορά αυτή πολλαπλασιάζεται με τον λόγο της αναμενόμενης μέσης συγκέντρωσης HC προς τη συγκέντρωση HC που μετρήθηκε κατά την επαλήθευση. Ο αναλυτής ολοκληρώνει με επιτυχία την επαλήθευση παρεμβολής της παρούσας παραγράφου, εάν το αποτέλεσμα είναι έως ±2% της συγκέντρωσης ΝΟx που αναμένεται με το πρότυπο:
 (8-6)
 όπου:
 =
 η μέση συγκέντρωση NOx που έχει μετρηθεί με αναλυτή CLD [μmol/mol] ή [ppm]
 =
 η μέση συγκέντρωση NOxπου έχει μετρηθεί με αναλυτή NDUV [μmol/mol] ή [ppm]
 =
 η μέση μετρούμενη συγκέντρωση HC [μmol/mol] ή [ppm]
 =
 η μέση αναμενόμενη συγκέντρωση HC με πρότυπο αέριο [μmol/mol] ή [ppm]
 =
 η μέση αναμενόμενη συγκέντρωση NOx με πρότυπο αέριο [μmol/mol] ή [ppm]
 8.1.11.3.5. Απαιτήσεις λουτρού ψύξης (ψύκτη)
 Πρέπει να καταδειχθεί ότι, για τη μέγιστη αναμενόμενη συγκέντρωση υδρατμών H
 m, με την τεχνική απομάκρυνσης του νερού διατηρείται η υγρασία του CLD ίση με ≤ 5 γραμμάρια νερού/ χιλιόγραμμο ξηρού αέρα (ή περίπου 0,8% όγκο νερού), τιμή που αντιστοιχεί σε 100% σχετική υγρασία στους 3,9 °C και 101,3 kPa. Αυτός ο προσδιορισμός της υγρασίας ισοδυναμεί επίσης με περίπου 25 % σχετική υγρασία σε 25 °C και 101,3 kPa. Αυτό μπορεί να αποδειχθεί με τη μέτρηση της θερμοκρασίας στο στόμιο εξόδου ενός θερμικού αφυγραντήρα ή με τη μέτρηση της υγρασίας στο σημείο ακριβώς πριν από τον αναλυτή CLD.
 8.1.11.4. Διαπερατότητα του λουτρού ψύξης (ψύκτη) στο NO2
 8.1.11.4.1. Πεδίο εφαρμογής και συχνότητα
 Εάν χρησιμοποιείται λουτρό ψύξης (ψύκτης) για την ξήρανση ενός δείγματος ανάντη ενός οργάνου μέτρησης NOx, αλλά δεν χρησιμοποιείται μετατροπέας ΝΟ2 σε ΝΟ ανάντη του λουτρού ψύξης, η επαλήθευση αυτή εκτελείται για τη διαπερατότητα στο ΝΟ2 του λουτρού ψύξης. Η επαλήθευση αυτή διενεργείται μετά την αρχική εγκατάσταση και μετά από μείζονα συντήρηση.
 8.1.11.4.2. Αρχές μέτρησης
 Μέσω του λουτρού ψύξης (ψύκτη) απομακρύνεται νερό, το οποίο, εάν δεν απομακρυνθεί, μπορεί να επηρεάσει τη μέτρηση των NOx. Ωστόσο, το υγρό νερό


text:
που παραμένει σε ένα ακατάλληλα σχεδιασμένο λουτρό ψύξης μπορεί να προκαλέσει την απομάκρυνση ΝΟ2 από το δείγμα. Εάν χρησιμοποιείται λουτρό ψύξης χωρίς μετατροπέα ΝΟ2 σε ΝΟ προς τα ανάντη, μπορεί να απομακρύνει το NO2 από το δείγμα πριν από τη μέτρηση των NOx.
 8.1.11.4.3. Απαιτήσεις του συστήματος
 Ο ψύκτης πρέπει να επιτρέπει τη μέτρηση τουλάχιστον του 95% του ολικού ΝΟ2 στη μέγιστη αναμενόμενη συγκέντρωση ΝΟ2.
 8.1.11.4.4. Διαδικασία
 Χρησιμοποιείται η ακόλουθη διαδικασία για την επαλήθευση των επιδόσεων του ψύκτη:
 α)
 Εγκατάσταση οργάνου. Εφαρμόζονται οι οδηγίες εκκίνησης και λειτουργίας των κατασκευαστών του αναλυτή και του ψύκτη. Ο αναλυτής και ο ψύκτης ρυθμίζονται όπως απαιτείται ώστε να βελτιστοποιηθούν οι επιδόσεις.
 β)
 Εγκατάσταση εξοπλισμού και συλλογή δεδομένων.
 (i)
 Πραγματοποιείται ρύθμιση στο μηδέν και στο μέγιστο της κλίμακας του αναλυτή (των αναλυτών) αερίων ολικών NOx, όπως και πριν από μια δοκιμή εκπομπών.
 (ii)
 Επιλέγεται αέριο βαθμονόμησης ΝΟ2 (το υπόλοιπο αέριο είναι ξηρός αέρας) με συγκέντρωση ΝΟ2 η οποία πλησιάζει τη μέγιστη αναμενόμενη κατά τη διάρκεια της δοκιμής συγκέντρωση. Δύναται να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ2 είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 (iii)
 Το συγκεκριμένο αέριο βαθμονόμησης υπερχειλίζεται στον καθετήρα ή στο εξάρτημα υπερχείλισης του συστήματος δειγματοληψίας αερίων. Δίνεται χρόνος για τη σταθεροποίηση της απόκρισης στα ολικά ΝΟx, λαμβανομένων υπόψη των καθυστερήσεων στη μεταφορά και της απόκρισης του οργάνου.
 (iv)
 Υπολογίζεται η μέση τιμή των καταγεγραμμένων δεδομένων ολικών ΝΟx για 30 δευτερόλεπτα και η τιμή αυτή καταγράφεται ως x
 NOxref.
 (v)
 Διακόπτεται η ροή του αερίου βαθμονόμησης ΝΟ2.
 (vi)
 Στη συνέχεια, πραγματοποιείται κορεσμός του συστήματος δειγματοληψίας υπερχειλίζοντας το αποτέλεσμα μιας γεννήτριας σημείου δρόσου, ρυθμισμένη σε σημείο δρόσου 50 °C, έως τον καθετήρα ή το εξάρτημα υπερχείλισης του συστήματος δειγματοληψίας αερίου. Λαμβάνεται δείγμα του αποτελέσματος της γεννήτριας σημείου δρόσου μέσω του συστήματος δειγματοληψίας και του ψύκτη για τουλάχιστον 10 λεπτά έως ότου να θεωρείται ότι ο ψύκτης θα απομακρύνει νερό με σταθερό ρυθμό.
 (vii)
 Αλλάζει αμέσως η λειτουργία του έτσι ώστε να υπερχειλίζει και πάλι το αέριο βαθμονόμησης ΝΟ2 που χρησιμοποιήθηκε για τον προσδιορισμό της τιμής x
 NOxref. Δίνεται χρόνος για τη σταθεροποίηση της απόκρισης στα ολικά ΝΟx, λαμβανομένων υπόψη των καθυστερήσεων στη μεταφορά και της απόκρισης του οργάνου. Υπολογίζεται η μέση τιμή των καταγεγραμμένων δεδομένων ολικών ΝΟx για 30 δευτερόλεπτα και η τιμή αυτή καταγράφεται ως x
 NOxmeas.
 (viii)
 Η τιμή x
 NOxmeas διορθώνεται στην τιμή x
 NOxdry βάσει των υπολειπόμενων υδρατμών που έχουν περάσει μέσα από τον ψύκτη στις συνθήκες θερμοκρασίας και πίεσης που επικρατούν στο στόμιο εξόδου του ψύκτη.
 γ)
 Αξιολόγηση επιδόσεων. Εάν η τιμή x
 NOxdry είναι κατώτερη του 95 % της τιμής x
 NOxref, ο ψύκτης αντικαθίσταται ή επισκευάζεται.
 8.1.11.5. Επαλήθευση μετατροπής μετατροπέα NO2 σε NO
 8.1.11.5.1. Πεδίο εφαρμογής και συχνότητα
 Εάν χρησιμοποιείται αναλυτής που μετρά μόνο ΝΟ για τον προσδιορισμό των NOx, χρησιμοποιείται μετατροπέας ΝΟ2 σε ΝΟ ανάντη του αναλυτή. Η επαλήθευση αυτή εκτελείται μετά την εγκατάσταση του μετατροπέα,


text:
μετά από μείζονα συντήρηση και εντός διαστήματος 35 ημερών πριν από μια δοκιμή εκπομπών. Η επαλήθευση αυτή επαναλαμβάνεται με τη συγκεκριμένη συχνότητα ώστε να επαληθεύεται ότι δεν έχει επιδεινωθεί η καταλυτική δραστηριότητα του μετατροπέα NO2 σε NO.
 8.1.11.5.2. Αρχές μέτρησης
 Ο μετατροπέας NO2 σε ΝΟ επιτρέπει σε έναν αναλυτή που μετρά μόνο ΝΟ να προσδιορίζει τα ολικά ΝΟx μετατρέποντας το NO2 στα καυσαέρια σε ΝΟ.
 8.1.11.5.3. Απαιτήσεις του συστήματος
 Ένας μετατροπέας NO2 σε ΝΟ πρέπει να επιτρέπει τη μέτρηση τουλάχιστον του 95% του ολικού NO2 στη μέγιστη αναμενόμενη συγκέντρωση NO2.
 8.1.11.5.4. Διαδικασία
 Χρησιμοποιείται η ακόλουθη διαδικασία για την επαλήθευση των επιδόσεων ενός μετατροπέα NO2 σε ΝΟ:
 α)
 Εφαρμόζονται οι οδηγίες εκκίνησης και λειτουργίας των κατασκευαστών του αναλυτή και του μετατροπέα NO2 σε NO για την εγκατάσταση των οργάνων. Ο αναλυτής και ο μετατροπέας ρυθμίζονται όπως απαιτείται ώστε να βελτιστοποιηθούν οι επιδόσεις.
 β)
 Το στόμιο εισόδου ενός οζονιστήρα συνδέεται με μια πηγή αέρα μηδενισμού ή οξυγόνου και το στόμιο εξόδου του συνδέεται με μία θύρα ενός εξαρτήματος «Τ» τριών διευθύνσεων. Αέριο προσδιορισμού του μεγίστου της κλίμακας ΝΟ συνδέεται με μια άλλη θύρα και το στόμιο εισόδου του μετατροπέα NO2 σε ΝΟ συνδέεται στην τελευταία θύρα.
 γ)
 Πραγματοποιούνται τα ακόλουθα βήματα κατά την εκτέλεση του ελέγχου αυτού:
 (i)
 Ο αέρας του οζονιστήρα αντισταθμίζεται και η ισχύς του οζονιστήρα απενεργοποιείται, ενώ ο μετατροπέας NO2 σε ΝΟ ρυθμίζεται στη λειτουργία παράκαμψης (ήτοι, τη λειτουργία ΝΟ). Δίνεται χρόνος για να επιτευχθεί σταθεροποίηση, λαμβανομένων υπόψη των καθυστερήσεων στη μεταφορά και της απόκρισης του οργάνου.
 (ii)
 Οι ροές ΝΟ και αερίου μηδενισμού ρυθμίζονται έτσι ώστε η συγκέντρωση ΝΟ στον αναλυτή να πλησιάζει τη μέγιστη συγκέντρωση ολικών NOx που αναμένεται κατά τη δοκιμή. Η περιεκτικότητα NO2 στο μείγμα αερίων είναι μικρότερη του 5% της συγκέντρωσης ΝΟ. Η συγκέντρωση ΝΟ καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOref. Δύναται να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 (iii)
 Η παροχή Ο2 του οζονιστήρα τίθεται σε λειτουργία και ο ρυθμός ροής Ο2 ρυθμίζεται έτσι ώστε το ΝΟ που υποδεικνύει ο αναλυτής να είναι περίπου 10% κατώτερο της τιμής x
 NOref. Καταγράφεται η συγκέντρωση ΝΟ υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως x
 NO+O2mix.
 (iv)
 Ο οζονιστήρας τίθεται σε λειτουργία και ο ρυθμός παραγωγής όζοντος ρυθμίζεται έτσι ώστε το ΝΟ που μετράται από τον αναλυτή να είναι περίπου 20% της τιμής x
 NOref, διατηρώντας μη αντιδρόν ΝΟ σε ποσοστό τουλάχιστον 10%. Η συγκέντρωση ΝΟ καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOmeas.
 (v)
 Ο αναλυτής ΝΟx ρυθμίζεται στη λειτουργία ΝΟx και μετριούνται τα ολικά NOx. Η συγκέντρωση ΝΟx καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον


text:
αναλυτή και η τιμή αυτή καταγράφεται ως τιμή x
 NOxmeas.
 (vi)
 Ο οζονιστήρας τίθεται εκτός λειτουργίας, αλλά η ροή αερίου μέσω του συστήματος διατηρείται. Ο αναλυτής NOx υποδεικνύει την τιμή των ΝΟx στο μείγμα ΝΟ + Ο2. Η συγκέντρωση ΝΟx καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOx+O2mix.
 (vii)
 Η παροχή Ο2 τίθεται εκτός λειτουργίας. Ο αναλυτής NOx υποδεικνύει την τιμή των ΝΟx στο αρχικό μείγμα ΝΟ σε Ν2. Η συγκέντρωση ΝΟx καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOxref. Η τιμή αυτή δεν πρέπει να είναι μεγαλύτερη από την τιμή x
 NOxref κατά ποσοστό μεγαλύτερο του 5%.
 δ)
 Αξιολόγηση επιδόσεων. Η απόδοση του μετατροπέα NOx υπολογίζεται αντικαθιστώντας τις συγκεντρώσεις που έχουν ληφθεί στην ακόλουθη εξίσωση:
 (8-7)
 ε)
 Εάν το αποτέλεσμα είναι κατώτερο του 95%, ο μετατροπέας NO2 σε ΝΟ επισκευάζεται ή αντικαθίσταται.
 8.1.12. Μετρήσεις PM
 8.1.12.1. Επαληθεύσεις ζυγού PM και επαλήθευση διαδικασίας ζύγισης.
 8.1.12.1.1. Πεδίο εφαρμογής και συχνότητα
 Η παρούσα παράγραφος περιγράφει τρεις επαληθεύσεις.
 α)
 Ανεξάρτητη επαλήθευση των επιδόσεων του ζυγού ΡΜ εντός διαστήματος 370 ημερών πριν από τη ζύγιση οποιουδήποτε φίλτρου.
 β)
 Ρύθμιση στο μηδέν και προσδιορισμός του μεγίστου της κλίμακας του ζυγού εντός διαστήματος 12 ωρών πριν από τη ζύγιση οποιουδήποτε φίλτρου.
 γ)
 Επαλήθευση ότι ο υπολογισμός της μάζας των φίλτρων αναφοράς πριν και μετά από μια συνεδρία ζύγισης φίλτρων είναι μικρότερος μιας προσδιορισμένης τιμής ανοχής.
 8.1.12.1.2. Ανεξάρτητη επαλήθευση
 Ο κατασκευαστής του ζυγού (ή αντιπρόσωπος εγκεκριμένος από τον κατασκευαστή του ζυγού) επαληθεύει τις επιδόσεις του ζυγού εντός 370 ημερών από τη δοκιμή σύμφωνα με τις διαδικασίες εσωτερικού ελέγχου.
 8.1.12.1.3. Ρύθμιση στο μηδέν και προσδιορισμός του μεγίστου της κλίμακας
 Οι επιδόσεις του ζυγού επαληθεύονται ρυθμίζοντας στο μηδέν και προσδιορίζοντας το μέγιστο της κλίμακας του ζυγού τουλάχιστον με ένα βάρος βαθμονόμησης, ενώ οποιαδήποτε βάρη που χρησιμοποιούνται πρέπει να πληρούν τις προδιαγραφές της παραγράφου 9.5.2. για την εκτέλεση της επαλήθευσης αυτής. Εφαρμόζεται μη αυτοματοποιημένη ή αυτοματοποιημένη διαδικασία:
 α)
 Κατά τη μη αυτοματοποιημένη διαδικασία, πρέπει να χρησιμοποιείται ζυγός, ο οποίος ρυθμίζεται στο μηδέν και στο μέγιστο της κλίμακάς του με τουλάχιστον ένα βάρος βαθμονόμησης. Εάν λαμβάνονται συνήθως μέσες τιμές επαναλαμβάνοντας τη διαδικασία ζύγισης ώστε να βελτιώνεται η ορθότητα και η ακρίβεια των μετρήσεων ΡΜ, εφαρμόζεται η ίδια διαδικασία για την επαλήθευση των επιδόσεων του ζυγού.
 β)
 Αυτοματοποιημένη διαδικασία εκτελείται με εσωτερικά βάρη βαθμονόμησης που χρησιμοποιούνται αυτομάτως για την επαλήθευση των επιδόσεων του ζυγού. Αυτά τα εσωτερικά βάρη βαθμονόμησης πληρούν τις προδιαγραφές της παραγράφου 9.5.2. για την εκτέλεση της επαλήθευσης αυτής.
 8.1.12.1.4. Ζύγιση δειγμάτων αναφοράς
 Όλες οι ενδείξεις μάζας κατά τη διάρκεια μιας συνεδρίας ζύγισης επαληθεύονται ζυγίζοντας μέσα δείγματος ΡΜ αναφοράς (π.χ. φίλτρα) πριν και μετά από μια συνεδρία ζύγισης. Μια συνεδρία ζύγισης μπορεί να είναι τόσο σύντομη όσο είναι επιθυμητό αλλά δεν μπορεί να υπερβαίνει τις 80 ώρες, ενώ μπορεί να περιλαμβάνει ενδείξεις μάζας πριν και μετά από τη δοκιμή. Διαδοχικοί υπολογισμοί μάζας κάθε μέσου δείγματος ΡΜ αναφοράς πρέπει να δίνουν την ίδια τιμή εντός


text:
εύρους τιμών ±10 μg ή ±10% της αναμενόμενης μάζας ολικών ΡΜ, ανάλογα με το ποια από τις δύο τιμές είναι μεγαλύτερη. Εάν οι διαδοχικές μετρήσεις φίλτρου δείγματος ΡΜ δεν εκπληρώνουν το κριτήριο αυτό, ακυρώνεται κάθε επιμέρους ένδειξη μάζας φίλτρου δοκιμής που προκύπτει μεταξύ των διαδοχικών υπολογισμών μάζας φίλτρου αναφοράς. Τα φίλτρα αυτά μπορούν να ζυγιστούν εκ νέου σε άλλη συνεδρία ζύγισης. Εάν ακυρωθεί φίλτρο μετά από δοκιμή, το διάστημα δοκιμής είναι άκυρο. Η επαλήθευση αυτή διενεργείται ως εξής:
 α)
 Τουλάχιστον δύο δείγματα μη χρησιμοποιημένων μέσων δειγματοληψίας ΡΜ διατηρούνται στο περιβάλλον σταθεροποίησης ΡΜ. Αυτά χρησιμοποιούνται ως στοιχεία αναφοράς. Επιλέγονται να χρησιμοποιηθούν ως στοιχεία αναφοράς μη χρησιμοποιημένα φίλτρα του ίδιου υλικού και μεγέθους.
 β)
 Τα στοιχεία αναφοράς σταθεροποιούνται στο περιβάλλον σταθεροποίησης ΡΜ. Τα στοιχεία αναφοράς θεωρείται ότι έχουν σταθεροποιηθεί εάν έχουν παραμείνει στο περιβάλλον σταθεροποίησης ΡΜ για τουλάχιστον 30 λεπτά και το περιβάλλον σταθεροποίησης ΡΜ πληρούσε τις προδιαγραφές της παραγράφου 9.3.4.4. κατά τουλάχιστον τα 60 προηγούμενα λεπτά.
 γ)
 Χρησιμοποιείται αρκετές φορές ο ζυγός με δείγμα αναφοράς χωρίς να καταγράφονται οι τιμές.
 δ)
 Ο ζυγός ρυθμίζεται στο μηδέν και προσδιορίζεται το μέγιστο της κλίμακάς του. Μάζα δοκιμής τοποθετείται στον ζυγό (π.χ. βάρος βαθμονόμησης) και στη συνέχεια αφαιρείται, ώστε να εξασφαλιστεί ότι ο ζυγός επιστρέφει σε αποδεκτή μηδενική ένδειξη εντός του κανονικού χρόνου σταθεροποίησης.
 ε)
 Καθένα από τα μέσα αναφοράς (π.χ. φίλτρα) ζυγίζεται και καταγράφεται η μάζα του. Εάν λαμβάνονται κανονικά μέσες τιμές επαναλαμβάνοντας τη διαδικασία ζύγισης ώστε να βελτιώνεται η ορθότητα και η ακρίβεια των μαζών των μέσων αναφοράς (π.χ. φίλτρων), χρησιμοποιείται η ίδια διαδικασία για τη μέτρηση των μέσων τιμών των μαζών των μέσων δειγματοληψίας (π.χ. φίλτρων).
 στ)
 Καταγράφονται το σημείο δρόσου του περιβάλλοντος του ζυγού, η θερμοκρασία του περιβάλλοντος και η ατμοσφαιρική πίεση.
 ζ)
 Οι καταγεγραμμένες συνθήκες του περιβάλλοντος χρησιμοποιούνται για τη διόρθωση των αποτελεσμάτων βάσει της άνωσης, όπως περιγράφεται στην παράγραφο 8.1.12.2. Η διορθωμένη βάσει της άνωσης μάζα κάθε στοιχείου αναφοράς καταγράφεται.
 η)
 Η διορθωμένη βάσει άνωσης μάζα αναφοράς καθενός μέσου αναφοράς (π.χ. φίλτρου) αφαιρείται από την προηγουμένως μετρημένη και καταγεγραμμένη διορθωμένη βάσει άνωσης μάζα.
 θ)
 Εάν οποιαδήποτε από τις παρατηρούμενες μάζες των φίλτρων αναφοράς μεταβληθεί περισσότερο από όσο επιτρέπεται βάσει της παρούσας παραγράφου, ακυρώνεται κάθε υπολογισμός μάζας που έχει γίνει μετά την τελευταία επιτυχημένη επικύρωση μάζας των μέσων αναφοράς (π.χ. φίλτρων). Τα φίλτρα ΡΜ αναφοράς δύναται να απορριφθούν εάν έχει μεταβληθεί μόνο μία μάζα των φίλτρων περισσότερο από το επιτρεπόμενο ποσό και μπορεί να εντοπιστεί θετικά μια ειδική αιτία για τη μεταβολή της μάζας του συγκεκριμένου φίλτρου η οποία δεν έχει επηρεάσει τα άλλα φίλτρα της διαδικασίας. Συνεπώς, μπορεί να θεωρηθεί ότι η επαλήθευση ολοκληρώνεται με επιτυχία. Στην περίπτωση αυτή, το επιμολυσμένο μέσο αναφοράς δεν περιλαμβάνεται στον προσδιορισμό της συμμόρφωσης με το στοιχείο ι) της παρούσας παραγράφου, αλλά το επηρεαζόμενο φίλτρο αναφοράς απορρίπτεται και αντικαθίσταται.
 ι)
 Εάν οποιεσδήποτε μάζες αναφοράς μεταβληθούν περισσότερο από όσο επιτρέπεται βάσει της παρούσας παραγράφου 8.1.12.1.4., όλα τα αποτελέσματα ΡΜ που προσδιορίστηκαν μεταξύ των δύο προσδιορισμών των μαζών αναφοράς ακυρώνονται. Εάν έχει απορριφθεί μέσο δειγματοληψίας ΡΜ αναφοράς σύμφωνα με το στοιχείο θ) της παρούσας παραγράφου,


text:
πρέπει να υπάρχει διαθέσιμη τουλάχιστον μία διαφορά μάζας αναφοράς που να πληροί τα κριτήρια της παρούσας παραγράφου 8.1.12.1.4. Σε αντίθετη περίπτωση, όλα τα αποτελέσματα ΡΜ που προσδιορίστηκαν μεταξύ των δύο προσδιορισμών των μαζών των μέσων αναφοράς (π.χ. φίλτρων) ακυρώνονται.
 8.1.12.2. Διόρθωση άνωσης του φίλτρου δειγματοληψίας ΡΜ
 8.1.12.2.1. Γενικά
 Το φίλτρο δειγματοληψίας ΡΜ πρέπει να διορθωθεί λόγω της άνωσης στον αέρα. Η διόρθωση άνωσης εξαρτάται από την πυκνότητα του μέσου δειγματοληψίας, την πυκνότητα του αέρα και την πυκνότητα του βάρους βαθμονόμησης του ζυγού. Η διόρθωση άνωσης δεν λαμβάνει υπόψη την ίδια την άνωση των ΡΜ, διότι η μάζα των ΡΜ συνήθως αντιστοιχεί μόνο στο (0,01 έως 0,10) τοις εκατό του συνολικού βάρους. Η διόρθωση αυτού του μικρού κλάσματος μάζας θα ήταν 0,010% κατά μέγιστο. Οι διορθωμένες βάσει άνωσης τιμές αποτελούν τις μάζες απόβαρου των δειγμάτων ΡΜ. Αυτές οι διορθωμένες βάσει άνωσης τιμές της ζύγισης του φίλτρου πριν από τη δοκιμή αφαιρούνται στη συνέχεια από τις διορθωμένες βάσει άνωσης τιμές της ζύγισης μετά τη δοκιμή του αντίστοιχου φίλτρου ώστε να προσδιοριστεί η μάζα των ΡΜ που εκπέμπονται κατά τη δοκιμή.
 8.1.12.2.2. Πυκνότητα φίλτρου δείγματος ΡΜ
 Διαφορετικά φίλτρα δείγματος ΡΜ έχουν διαφορετικές πυκνότητες. Χρησιμοποιείται η γνωστή πυκνότητα του μέσου δειγματοληψίας ή μια από τις πυκνότητες ορισμένων κοινών μέσων δειγματοληψίας ως εξής:
 α)
 Στην περίπτωση βοριοπυριτικών ύαλων επικαλυμμένων με PTFE, χρησιμοποιείται πυκνότητα μέσου δειγματοληψίας 2 300 kg/m3.
 β)
 Στην περίπτωση μέσων μεμβράνης (φιλμ) από PTFE με ενσωματωμένο δακτύλιο στήριξης από πολυμεθυλοπεντένιο που αντιστοιχεί στο 95% της μάζας του μέσου, χρησιμοποιείται πυκνότητα μέσου δειγματοληψίας 920 kg/m3.
 γ)
 Στην περίπτωση μέσων μεμβράνης (φιλμ) από PTFE με ενσωματωμένο δακτύλιο στήριξης από PTFE, χρησιμοποιείται πυκνότητα μέσου δειγματοληψίας 2 144 kg/m3.
 8.1.12.2.3. Πυκνότητα αέρα
 Δεδομένου ότι το περιβάλλον του ζυγού ΡΜ ελέγχεται αυστηρά ώστε να επικρατούν συνθήκες θερμοκρασίας περιβάλλοντος (22 ± 1) °C και σημείου δρόσου (9,5 ± 1) °C, η πυκνότητα του αέρα αποτελεί κυρίως συνάρτηση της ατμοσφαιρικής πίεσης. Συνεπώς, προσδιορίζεται διόρθωση άνωσης που αποτελεί μόνο συνάρτηση της ατμοσφαιρικής πίεσης.
 8.1.12.2.4. Πυκνότητα βάρους βαθμονόμησης
 Χρησιμοποιείται η δηλούμενη πυκνότητα του υλικού του μεταλλικού βάρους βαθμονόμησης.
 8.1.12.2.5. Υπολογισμός διόρθωσης
 Το φίλτρο δείγματος ΡΜ διορθώνεται λόγω άνωσης χρησιμοποιώντας τις ακόλουθες εξισώσεις:
 (8-8)
 όπου:
 m
 cor
 =
 μάζα φίλτρου δείγματος ΡΜ διορθωμένη ως προς την άνωση
 m
 uncor
 =
 μάζα φίλτρου δείγματος ΡΜ μη διορθωμένη ως προς την άνωση
 ρ
 air
 =
 πυκνότητα του αέρα στο περιβάλλον του ζυγού
 ρ
 weight
 =
 πυκνότητα του βάρους βαθμονόμησης που χρησιμοποιείται για τη ρύθμιση του μεγίστου της κλίμακας του ζυγού
 ρ
 media
 =
 πυκνότητα του φίλτρου δείγματος ΡΜ
 (8-9)
 όπου:
 p
 abs
 =
 απόλυτη πίεση στο περιβάλλον του ζυγού
 M
 mix
 =
 γραμμομοριακή μάζα του αέρα στο περιβάλλον του ζυγού
 R
 =
 γραμμομοριακή σταθερά αερίου
 T
 amb
 =
 απόλυτη θερμοκρασία περιβάλλοντος στο περιβάλλον του ζυγού
 8.2. Επικύρωση οργάνων για δοκιμή
 8.2.1. Επικύρωση ελέγχου αναλογικής ροής για δειγματοληψία παρτίδας και ελάχιστου λόγου αραίωσης για δειγματοληψία παρτίδας ΡΜ
 8.2.1.1. Κριτήρια αναλογικότητας για το CVS
 8.2.1.1.1. Αναλογικές ροές
 Για οποιοδήποτε ζεύγος ροόμετρων, οι καταγεγραμμένοι ρυθμοί δείγματος και ολικής ροής ή οι μέσες τιμές τους με συχνότητα 1 Hz


text:
χρησιμοποιούνται στους στατιστικούς υπολογισμούς του παραρτήματος 4Β προσάρτημα Α.2 παράγραφος Α.2.9. Προσδιορίζεται τυπικό σφάλμα της εκτίμησης, SEE, του ρυθμού ροής δείγματος έναντι του ρυθμού ολικής ροής. Για κάθε διάστημα δοκιμής, πρέπει να καταδειχθεί ότι το SEE ήταν μικρότερο ή ίσο με 3,5% του μέσου ρυθμού ροής δείγματος.
 8.2.1.1.2. Σταθερές ροές
 Για οποιοδήποτε ζεύγος ροομέτρων, οι καταγεγραμμένοι ρυθμοί δείγματος και ολικής ροής ή οι μέσες τιμές τους με συχνότητα 1 Hz χρησιμοποιούνται ώστε να καταδειχθεί ότι κάθε ρυθμός ροής ήταν σταθερός εντός εύρους τιμών έως ±2,5% του αντίστοιχου μέσου ρυθμού ροής ή του ρυθμού ροής στόχου. Δύναται να χρησιμοποιηθούν οι ακόλουθες εναλλακτικές επιλογές αντί της καταγραφής του αντίστοιχου ρυθμού ροής κάθε τύπου μετρητή:
 α)
 Εναλλακτική με σωλήνα Venturi κρίσιμης ροής. Στην περίπτωση Venturi κρίσιμης ροής, χρησιμοποιούνται οι καταγεγραμμένες συνθήκες στο στόμιο εισόδου του Venturi ή η μέση τιμή τους με συχνότητα 1 Hz. Πρέπει να καταδειχθεί ότι η πυκνότητα ροής στο στόμιο εισόδου του Venturi ήταν σταθερή εντός εύρους τιμών έως ±2,5% της μέσης πυκνότητας ή της πυκνότητας στόχου κατά τη διάρκεια κάθε διαστήματος δοκιμής. Στην περίπτωση Venturi κρίσιμης ροής CVS, αυτό μπορεί να καταδειχθεί αποδεικνύοντας ότι η απόλυτη θερμοκρασία στο στόμιο εισόδου του σωλήνα Venturi ήταν σταθερή εντός εύρους τιμών έως ±4 της μέσης θερμοκρασίας ή της απόλυτης θερμοκρασίας στόχου κατά τη διάρκεια κάθε διαστήματος δοκιμής.
 β)
 Εναλλακτική με αντλία θετικής εκτόπισης. Χρησιμοποιούνται οι καταγεγραμμένες συνθήκες στο στόμιο εισόδου της αντλίας ή η μέση τιμή τους με συχνότητα 1 Hz. Πρέπει να καταδειχθεί ότι η πυκνότητα ροής στο στόμιο εισόδου της αντλίας ήταν σταθερή εντός εύρους τιμών έως ±2,5% της μέσης πυκνότητας ή της πυκνότητας στόχου κατά τη διάρκεια κάθε διαστήματος δοκιμής. Στην περίπτωση αντλίας CVS, αυτό μπορεί να καταδειχθεί αποδεικνύοντας ότι η απόλυτη θερμοκρασία στο στόμιο εισόδου της αντλίας ήταν σταθερή εντός εύρους τιμών έως ±2 της μέσης θερμοκρασίας ή της απόλυτης θερμοκρασίας στόχου κατά τη διάρκεια κάθε διαστήματος δοκιμής.
 8.2.1.1.3. Επίδειξη αναλογικής δειγματοληψίας
 Για οποιοδήποτε αναλογικό δείγμα παρτίδας, όπως σάκος ή φίλτρο ΡΜ, πρέπει να καταδειχθεί ότι πραγματοποιήθηκε αναλογική δειγματοληψία με έναν από τους ακόλουθους τρόπους, έχοντας υπόψη ότι δύναται να παραλειφθεί έως το 5% του συνολικού αριθμού σημείων δεδομένων ως ακραίες τιμές.
 Με τη χρήση ορθής τεχνικής κρίσης, καταδεικνύεται με τεχνική ανάλυση ότι το σύστημα ελέγχου αναλογικής ροής εξασφαλίζει εγγενώς την αναλογική δειγματοληψία σε όλες τις περιπτώσεις που αναμένονται κατά τη διάρκεια της δοκιμής. Παραδείγματος χάριν, δύναται να χρησιμοποιηθούν CFV για τη ροή δείγματος και για την ολική ροή, εάν καταδειχθεί ότι έχουν πάντα τις ίδιες τιμές θερμοκρασίας και πίεσης στο στόμιο εισόδου και ότι λειτουργούν πάντα υπό συνθήκες κρίσιμης ροής.
 Χρησιμοποιούνται οι μετρούμενες ή υπολογιζόμενες ροές και/ή οι συγκεντρώσεις του αερίου-ιχνηθέτη (π.χ. CO2) για τον προσδιορισμό του ελάχιστου λόγου αραίωσης για δειγματοληψία παρτίδας ΡΜ κατά τη διάρκεια του διαστήματος δοκιμής.
 8.2.1.2. Επικύρωση συστήματος αραίωσης μερικής ροής
 Για τον έλεγχο ενός συστήματος αραίωσης μερικής ροής ώστε να εξαχθεί αναλογικό δείγμα πρωτογενούς καυσαερίου, απαιτείται ταχεία απόκριση συστήματος. Αυτή προσδιορίζεται μέσω της ετοιμότητας του συστήματος αραίωσης μερικής ροής. Ο χρόνος μετατροπής για το σύστημα καθορίζεται σύμφωνα με τη διαδικασία


text:
που περιγράφεται στην παράγραφο 8.1.8.6. και τη σχετική εικόνα 3.1. Ο πραγματικός έλεγχος του συστήματος αραίωσης μερικής ροής βασίζεται στις τρέχουσες μετρούμενες συνθήκες. Εάν ο συνδυασμένος χρόνος μετατροπής της μέτρησης ροής καυσαερίων και του συστήματος μερικής ροής είναι ≤ 0,3 δευτερόλεπτα, πρέπει να χρησιμοποιηθεί επιγραμμικός έλεγχος. Εάν ο χρόνος μετατροπής υπερβαίνει τα 0,3 δευτερόλεπτα, πρέπει να χρησιμοποιείται ο έλεγχος πρόβλεψης με βάση δοκιμή που έχει καταγραφεί. Στην περίπτωση αυτή, ο συνδυασμένος χρόνος ανόδου πρέπει να είναι ≤ 1 δευτερόλεπτο και ο συνδυασμένος χρόνος καθυστέρησης ≤ 10 δευτερόλεπτα. Η απόκριση του συνολικού συστήματος πρέπει να σχεδιάζεται έτσι ώστε να εξασφαλίζει ένα αντιπροσωπευτικό δείγμα των σωματιδίων, q
 mp,i
 (ροή δείγματος καυσαερίου στο σύστημα αραίωσης μερικής ροής), ανάλογο προς τη ροή της μάζας καυσαερίων. Για να καθοριστεί η αναλογικότητα, διεξάγεται ανάλυση παλινδρόμησης του q
 mp,i
 έναντι του q
 mew,i
 (ρυθμός ροής μάζας καυσαερίου σε υγρή βάση) με ρυθμό συλλογής δεδομένων τουλάχιστον 5 Hz και τηρούνται τα εξής κριτήρια:
 α)
 Ο συντελεστής συσχέτισης r
 2 της γραμμικής παλινδρόμησης μεταξύ q
 mp,i και q
 mew,i
 δεν πρέπει να είναι μικρότερος από 0,95.
 β)
 Το τυπικό σφάλμα εκτίμησης της τιμής q
 mp,i σε σχέση με την τιμή q
 mew,i
 δεν πρέπει να υπερβαίνει το 5% του qmp το ανώτερο.
 γ)
 Η τομή q
 mp της γραμμής παλινδρόμησης δεν πρέπει να υπερβαίνει το ±2 % του q
 mp το ανώτερο.
 Έλεγχος πρόβλεψης απαιτείται εάν οι συνδυασμένοι χρόνοι μετατροπής του συστήματος σωματιδίων, t50,P, και του σήματος της ροής μάζας των καυσαερίων, t
 50,F είναι > 0,3 s. Στην περίπτωση αυτή, διεξάγεται μια προκαταρκτική δοκιμή και το σήμα της ροής μάζας καυσαερίων της δοκιμής αυτής μπορεί να χρησιμοποιηθεί για τον έλεγχο ροής του δείγματος στο σύστημα σωματιδίων. Επιτυγχάνεται σωστός έλεγχος του συστήματος αραίωσης μερικής ροής, εάν η καμπύλη χρόνου του qmew,pre της προκαταρκτικής δοκιμής, που ελέγχει το q
 mp, μεταβληθεί με χρόνο πρόβλεψης t
 50,P + t
 50,F.
 Για τη διαμόρφωση της συσχέτισης μεταξύ q
 mp,i
 και q
 mew,i χρησιμοποιούνται τα στοιχεία που συλλέγονται κατά τη διάρκεια της πραγματικής δομικής, στα οποία ο χρόνος q
 mew,i ευθυγραμμίζεται με τον t
 50,F σε σχέση με το q
 mp,i
 (ο t50,P δεν έχει καμία συνεισφορά στη χρονική ευθυγράμμιση). Η χρονική μεταβολή μεταξύ q
 mew και q
 mp είναι η διαφορά στους χρόνους μετατροπής τους που καθορίστηκαν στην παράγραφο 8.1.8.6.3.2.
 8.2.2. Επικύρωση εύρους αναλυτή αερίων, επικύρωση μετατόπισης και διόρθωση μετατόπισης
 8.2.2.1. Επικύρωση εύρους
 Εάν ένας αναλυτής λειτουργεί πάνω από το 100% του εύρους του οποιαδήποτε στιγμή κατά τη διάρκεια της δοκιμής, εκτελούνται τα ακόλουθα βήματα:
 8.2.2.1.1. Δειγματοληψία παρτίδας
 Για τη δειγματοληψία παρτίδας, αναλύεται ξανά το δείγμα χρησιμοποιώντας το χαμηλότερο εύρος αναλυτή που οδηγεί σε μέγιστη απόκριση οργάνου κατώτερη του 100%. Το αποτέλεσμα δηλώνεται από το ελάχιστο εύρος στο οποίο ο αναλυτής λειτουργεί κάτω από το 100% του εύρους του για ολόκληρη τη δοκιμή.
 8.2.2.1.2. Συνεχής δειγματοληψία
 Για τη συνεχή δειγματοληψία, επαναλαμβάνεται ολόκληρη η δοκιμή χρησιμοποιώντας το αμέσως υψηλότερο εύρος αναλυτή. Εάν ο αναλυτής λειτουργήσει ξανά πάνω από το 100% του εύρους του, η δοκιμή επαναλαμβάνεται με τη χρήση του αμέσως υψηλότερου εύρους.


text:
Η επανάληψη της δοκιμής συνεχίζεται έως ότου ο αναλυτής να λειτουργεί πάντα κάτω από το 100% του εύρους του για ολόκληρη τη δοκιμή.
 8.2.2.2. Επικύρωση μετατόπισης και διόρθωση μετατόπισης
 Εάν η μετατόπιση είναι έως ±1%, τα δεδομένα μπορούν να γίνουν αποδεκτά χωρίς καμία διόρθωση ή μετά από διόρθωση. Εάν η μετατόπιση είναι μεγαλύτερη από ±1%, υπολογίζονται δύο σύνολα αποτελεσμάτων ειδικών εκπομπών πέδησης για κάθε ρύπο ή ακυρώνεται η δοκιμή. Ένα σύνολο υπολογίζεται χρησιμοποιώντας δεδομένα πριν από τη διόρθωση μετατόπισης και ένα άλλο σύνολο δεδομένων υπολογίζεται αφού διορθωθούν όλα τα δεδομένα βάσει της μετατόπισης σύμφωνα με τα προσαρτήματα Α.7.2 και Α.8.2 του παραρτήματος 4Β. Πραγματοποιείται σύγκριση ως ποσοστό μη διορθωμένων αποτελεσμάτων. Η διαφορά μεταξύ των μη διορθωμένων και των διορθωμένων τιμών ειδικών εκπομπών πέδησης πρέπει να είναι έως ±4% των μη διορθωμένων τιμών ειδικών εκπομπών πέδησης. Διαφορετικά, ολόκληρη η δοκιμή είναι άκυρη.
 8.2.3. Προετοιμασία μέσων δειγματοληψίας ΡΜ (π.χ. φίλτρων) και ζύγιση απόβαρου
 Πριν από μια δοκιμή εκπομπών, πρέπει να εκτελούνται τα ακόλουθα βήματα για την προετοιμασία των μέσων (φίλτρων) δειγματοληψίας ΡΜ και του εξοπλισμού μέτρησης ΡΜ:
 8.2.3.1. Περιοδικές επαληθεύσεις
 Εξασφαλίζεται ότι το περιβάλλον του ζυγού και το περιβάλλον σταθεροποίησης ΡΜ πληρούν τις απαιτήσεις των περιοδικών επαληθεύσεων της παραγράφου 8.1.12. Το φίλτρο αναφοράς ζυγίζεται αμέσως πριν από τη ζύγιση των φίλτρων δοκιμής για τον προσδιορισμό κατάλληλου σημείου αναφοράς (βλ. λεπτομέρειες της διαδικασίας στην παράγραφο 8.1.12.1.). Η επαλήθευση της σταθερότητας των φίλτρων αναφοράς μπορεί να γίνει μετά την περίοδο σταθεροποίησης μετά τη δοκιμή, αμέσως πριν από τη ζύγιση μετά τη δοκιμή.
 8.2.3.2. Οπτικός έλεγχος
 Τα μη χρησιμοποιημένα μέσα φίλτρου δείγματος ελέγχονται οπτικά για τον εντοπισμό ελαττωμάτων. Τα ελαττωματικά φίλτρα απορρίπτονται.
 8.2.3.3. Γείωση
 Χρησιμοποιούνται ηλεκτρικά γειωμένες τσιμπίδες ή συνδετήρας γείωσης για το χειρισμό των φίλτρων ΡΜ, όπως περιγράφεται στην παράγραφο 9.3.4.
 8.2.3.4. Μη χρησιμοποιημένα μέσα δείγματος
 Τα μη χρησιμοποιημένα μέσα δείγματος τοποθετούνται σε ένα ή περισσότερα δοχεία ανοικτά στο περιβάλλον σταθεροποίησης ΡΜ. Εάν χρησιμοποιούνται φίλτρα, μπορούν να τοποθετηθούν στο κάτω μισό μέρος μιας κασέτας φίλτρων.
 8.2.3.5. Σταθεροποίηση
 Τα μέσα δείγματος σταθεροποιούνται στο περιβάλλον σταθεροποίησης ΡΜ. Ένα μη χρησιμοποιημένο μέσο δείγματος μπορεί να θεωρηθεί σταθεροποιημένο εφόσον έχει παραμείνει στο περιβάλλον σταθεροποίησης ΡΜ για τουλάχιστον 30 λεπτά, κατά τη διάρκεια των οποίων το περιβάλλον σταθεροποίησης ΡΜ πληρούσε τις προδιαγραφές της παραγράφου 9.3.4.
 8.2.3.6. Ζύγιση
 Το μέσο δείγματος ζυγίζεται με αυτόματο ή μη αυτόματο τρόπο, ως εξής:
 α)
 Στην περίπτωση αυτόματης ζύγισης, ακολουθούνται οι οδηγίες του κατασκευαστή του συστήματος αυτοματισμού για την προετοιμασία των δειγμάτων προς ζύγιση.
 β)
 Στην περίπτωση μη αυτόματης ζύγισης, εφαρμόζεται ορθή τεχνική κρίση.
 γ)
 Προαιρετικά, επιτρέπεται ζύγιση αντικατάστασης (βλ. παράγραφο 8.2.3.10.).
 δ)
 Μόλις ζυγιστεί το φίλτρο, επιστρέφεται στο τρυβλίο Petri και καλύπτεται.
 8.2.3.7. Διόρθωση άνωσης
 Το μετρούμενο βάρος διορθώνεται βάσει της άνωσης όπως περιγράφεται στην παράγραφο 8.1.12.2.
 8.2.3.8. Επανάληψη
 Οι μετρήσεις μάζας φίλτρου μπορεί να επαναληφθούν ώστε να προσδιοριστεί η μέση μάζα του φίλτρου με τη χρήση ορθής τεχνικής κρίσης και να αποκλειστούν ακραίες τιμές από τον υπολογισμό του μέσου όρου.
 8.2.3.9. Ζύγιση απόβαρου
 Μη χρησιμοποιημένα φίλτρα που έχουν ζυγιστεί όσον αφορά το απόβαρο φορτώνονται σε καθαρές κασέτες φίλτρου και οι φορτωμένες κασέτες


text:
τοποθετούνται σε καλυμμένο ή σφραγισμένο δοχείο πριν να μεταφερθούν στον θάλαμο δοκιμής για δειγματοληψία.
 8.2.3.10. Ζύγιση αντικατάστασης
 Η ζύγιση αντικατάστασης αποτελεί μια εναλλακτική επιλογή και, εάν χρησιμοποιηθεί, περιλαμβάνει τη μέτρηση ενός βάρους αναφοράς πριν και μετά από κάθε ζύγιση μέσου δειγματοληψίας ΡΜ (π.χ. φίλτρου). Παρόλο στη ζύγιση αντικατάστασης απαιτούνται περισσότερες μετρήσεις, η διαδικασία αυτή πραγματοποιεί διόρθωση της μηδενικής μετατόπισης ενός βάρους και βασίζεται στη γραμμικότητα του ζυγού μόνο σε ένα μικρό εύρος τιμών. Είναι καταλληλότερη κατά τον ποσοτικό προσδιορισμό των μαζών των ολικών ΡΜ που είναι λιγότερο από 0,1% της μάζας του μέσου δειγματοληψίας. Ωστόσο, ενδέχεται να μην είναι κατάλληλη, όταν οι μάζες των ολικών ΡΜ υπερβαίνουν το 1% της μάζας του μέσου δειγματοληψίας. Εάν χρησιμοποιείται ζύγιση αντικατάστασης, χρησιμοποιείται για τη ζύγιση πριν από τη δοκιμή και για τη ζύγιση μετά τη δοκιμή. Το ίδιο βάρος αντικατάστασης χρησιμοποιείται τόσο για τη ζύγιση πριν από τη δοκιμή όσο και για τη ζύγιση μετά τη δοκιμή. Η μάζα του βάρους αντικατάστασης διορθώνεται βάσει της άνωσης εάν η πυκνότητα του βάρους αντικατάστασης είναι μικρότερη από 2,0 g/cm3. Τα ακόλουθα βήματα αποτελούν παράδειγμα ζύγισης αντικατάστασης:
 α)
 Χρησιμοποιούνται ηλεκτρικά γειωμένες τσιμπίδες ή συνδετήρας γείωσης, όπως περιγράφεται στην παράγραφο 9.3.4.6.
 β)
 Χρησιμοποιείται στατικός ουδετεροποιητής, όπως περιγράφεται στην παράγραφο 9.3.4.6., για την ελαχιστοποίηση του στατικού ηλεκτρικού φορτίου σε οποιοδήποτε αντικείμενο πριν από την τοποθέτησή του στην πλάστιγγα του ζυγού.
 γ)
 Επιλέγεται βάρος αντικατάστασης που πληροί τις προδιαγραφές των βαρών βαθμονόμησης της παραγράφου 9.5.2. Το βάρος αντικατάστασης έχει επίσης την ίδια πυκνότητα με το βάρος που χρησιμοποιείται για τον προσδιορισμό του μεγίστου της κλίμακας του μικροζυγού και είναι παρόμοιο σε μάζα με ένα μη χρησιμοποιημένο μέσο δειγματοληψίας (π.χ. φίλτρο). Εάν χρησιμοποιούνται φίλτρα, η μάζα του βάρους θα πρέπει να είναι περίπου (80 έως 100) mg για τυπικά φίλτρα διαμέτρου 47 mm.
 δ)
 Η ένδειξη του σταθερού ζυγού πρέπει να καταγράφεται και στη συνέχεια το βάρος βαθμονόμησης πρέπει να αφαιρείται.
 ε)
 Ζυγίζεται μη χρησιμοποιημένο μέσο δειγματοληψίας (π.χ. καινούριο φίλτρο), καταγράφεται η ένδειξη του σταθερού ζυγού, καθώς και το σημείο δρόσου, η θερμοκρασία περιβάλλοντος και η ατμοσφαιρική πίεση του περιβάλλοντος του ζυγού.
 στ)
 Το βάρος βαθμονόμησης ζυγίζεται εκ νέου και καταγράφεται η ένδειξη του σταθερού ζυγού.
 ζ)
 Υπολογίζεται ο αριθμητικός μέσος των δύο ενδείξεων βάρους βαθμονόμησης που καταγράφηκαν αμέσως πριν και μετά από τη ζύγιση του μη χρησιμοποιημένου δείγματος. Αυτή η μέση τιμή αφαιρείται από την ένδειξη του μη χρησιμοποιημένου δείγματος και στη συνέχεια προστίθεται η πραγματική μάζα του βάρους βαθμονόμησης, όπως δηλώνεται στο πιστοποιητικό του βάρους βαθμονόμησης. Το αποτέλεσμα αυτό καταγράφεται. Αυτό είναι το απόβαρο του μη χρησιμοποιημένου δείγματος χωρίς να έχει γίνει διόρθωση βάσει της άνωσης.
 η)
 Αυτά τα βήματα ζύγισης αντικατάστασης επαναλαμβάνονται για τα υπόλοιπα μη χρησιμοποιημένα μέσα δειγματοληψίας.
 θ)
 Εφαρμόζονται οι οδηγίες των παραγράφων 8.2.3.7 έως 8.2.3.9. της παρούσας ενότητας μόλις ολοκληρωθεί η ζύγιση.
 8.2.4. Τελική ρύθμιση και ολική ζύγιση του δείγματος PM
 8.2.4.1. Περιοδική επαλήθευση
 Εξασφαλίζεται ότι το περιβάλλον του ζύγισης και το περιβάλλον σταθεροποίησης ΡΜ πληρούν τις απαιτήσεις των περιοδικών επαληθεύσεων της παραγράφου 8.1.12.1. Μετά την ολοκλήρωση της δοκιμής, τα φίλτρα επιστρέφουν στο περιβάλλον


text:
ζύγισης και σταθεροποίησης ΡΜ. Το περιβάλλον ζύγισης και σταθεροποίησης ΡΜ πληροί τις απαιτήσεις συνθηκών περιβάλλοντος της παραγράφου 9.3.4.4. Διαφορετικά, τα φίλτρα δοκιμής παραμένουν καλυμμένα έως ότου να επιτευχθούν κατάλληλες συνθήκες.
 8.2.4.2. Αφαίρεση από τα σφραγισμένα δοχεία
 Στο περιβάλλον σταθεροποίησης ΡΜ, τα δείγματα ΡΜ αφαιρούνται από τα σφραγισμένα δοχεία. Τα φίλτρα μπορούν να αφαιρεθούν από τις κασέτες τους πριν ή μετά τη σταθεροποίηση. Κατά την αφαίρεση ενός φίλτρου από μια κασέτα, το επάνω μισό μέρος της κασέτας διαχωρίζεται από το κάτω μισό με τη χρήση ενός διαχωριστή κασέτας σχεδιασμένου για το σκοπό αυτό.
 8.2.4.3. Ηλεκτρική γείωση
 Για το χειρισμό δειγμάτων ΡΜ, χρησιμοποιούνται ηλεκτρικά γειωμένες τσιμπίδες ή συνδετήρας γείωσης, όπως περιγράφεται στην παράγραφο 9.3.4.5.
 8.2.4.4. Οπτικός έλεγχος
 Τα συλλεχθέντα δείγματα ΡΜ και τα σχετικά μέσα δειγματοληψίας ελέγχονται οπτικά. Εάν η κατάσταση είτε του φίλτρου είτε του συλλεχθέντος δείγματος ΡΜ φαίνεται να έχει επιδεινωθεί ή εάν τα σωματίδια έρθουν σε επαφή με οποιαδήποτε άλλη επιφάνεια πέραν του φίλτρου, το δείγμα δεν μπορεί να χρησιμοποιηθεί για τον προσδιορισμό των εκπομπών σωματιδίων. Στην περίπτωση επαφής με άλλη επιφάνεια, η επιφάνεια που επηρεάζεται πρέπει να καθαριστεί προτού να συνεχιστεί η διαδικασία.
 8.2.4.5. Σταθεροποίηση δειγμάτων ΡΜ
 Για να σταθεροποιηθούν, τα δείγματα ΡΜ τοποθετούνται σε ένα ή περισσότερα δοχεία ανοικτά στο περιβάλλον σταθεροποίησης ΡΜ, που περιγράφεται στην παράγραφο 9.3.4.3. Ένα δείγμα ΡΜ είναι σταθεροποιημένο εφόσον έχει παραμείνει στο περιβάλλον σταθεροποίησης ΡΜ για ένα από τα ακόλουθα χρονικά διαστήματα, κατά τη διάρκεια των οποίων το περιβάλλον σταθεροποίησης πληρούσε τις προδιαγραφές της παραγράφου 9.3.4.3.
 α)
 Εάν αναμένεται ότι η συνολική επιφανειακή συγκέντρωση ΡΜ ενός φίλτρου θα είναι μεγαλύτερη από 0,353 μg/mm2, θεωρώντας ότι υπάρχει φορτίο 400 μg στην επιφάνεια χρώσης ενός φίλτρου διαμέτρου 38 mm, το φίλτρο εκτίθεται στο περιβάλλον σταθεροποίησης για τουλάχιστον 60 λεπτά πριν από τη ζύγιση.
 β)
 Εάν αναμένεται ότι η συνολική επιφανειακή συγκέντρωση ΡΜ ενός φίλτρου θα είναι μικρότερη από 0,353 μg/mm2, το φίλτρο εκτίθεται στο περιβάλλον σταθεροποίησης για τουλάχιστον 30 λεπτά πριν από τη ζύγιση.
 γ)
 Εάν η συνολική επιφανειακή συγκέντρωση ΡΜ ενός φίλτρου που αναμένεται κατά τη διάρκεια μιας δοκιμής δεν είναι γνωστή, το φίλτρο εκτίθεται στο περιβάλλον σταθεροποίησης για τουλάχιστον 60 λεπτά πριν από τη ζύγιση.
 8.2.4.6. Προσδιορισμός της μάζας του φίλτρου μετά τη δοκιμή
 Επαναλαμβάνονται οι διαδικασίες της παραγράφου 8.2.3. (παράγραφοι 8.2.3.6. έως 8.2.3.9.) για τον προσδιορισμό της μάζας του φίλτρου μετά τη δοκιμή.
 8.2.4.7. Ολική μάζα
 Η διορθωμένη βάσει της άνωσης μάζα απόβαρου κάθε φίλτρου αφαιρείται από την αντίστοιχη διορθωμένη βάσει της άνωσης μάζα του φίλτρου μετά τη δοκιμή. Το αποτέλεσμα είναι η ολική μάζα, m
 total, που χρησιμοποιείται στους υπολογισμούς εκπομπών στα προσαρτήματα Α.7 και Α.8.
 9. ΕΞΟΠΛΙΣΜΟΣ ΜΕΤΡΗΣΗΣ
 9.1. Προδιαγραφές δυναμόμετρου κινητήρα
 9.1.1. Έργο
 Χρησιμοποιείται δυναμόμετρο κινητήρα που διαθέτει κατάλληλα χαρακτηριστικά για την εκτέλεση του εφαρμοζόμενου κύκλου έργου, συμπεριλαμβανομένης της ικανότητας εκπλήρωσης των κατάλληλων κριτηρίων επικύρωσης κύκλου. Μπορούν να χρησιμοποιηθούν τα ακόλουθα δυναμόμετρα:
 α)
 Δυναμόμετρα δινορευμάτων ή υδραυλικού φρένου
 β)
 Δυναμόμετρα περιστροφής εναλλασσόμενου ή συνεχούς ρεύματος
 γ)
 Ένα ή περισσότερα δυναμόμετρα.
 9.1.2. Κύκλος μεταβατικών συνθηκών
 Μπορεί να χρησιμοποιηθεί δυναμόμετρο ή μετρητής ροπής εν σειρά για τις μετρήσεις της ροπής.


text:
Όταν χρησιμοποιείται θάλαμος φορτίου, το σήμα ροπής μεταφέρεται στον άξονα του κινητήρα και εξετάζεται η αδράνεια του δυναμόμετρου. Η πραγματική ροπή του κινητήρα είναι η ροπή που μετράται στον θάλαμο φορτίου συν τη στιγμή αδράνειας της πέδησης πολλαπλασιαζόμενη με τη γωνιακή επιτάχυνση. Το σύστημα ελέγχου πρέπει να πραγματοποιεί τον υπολογισμό αυτό σε πραγματικό χρόνο.
 9.1.3. Παρελκόμενα κινητήρα
 Το έργο των παρελκομένων κινητήρα που απαιτούνται για την τροφοδότηση με καύσιμο, τη λίπανση ή τη θέρμανση του κινητήρα, την κυκλοφορία ψυκτικού υγρού στον κινητήρα ή τη λειτουργία διατάξεων μετεπεξεργασίας λαμβάνεται υπόψη και τα παρελκόμενα αυτά εγκαθίστανται σύμφωνα με την παράγραφο 6.3.
 9.2. Διαδικασία αραίωσης (όπου εφαρμόζεται).
 9.2.1. Συνθήκες αραιωτικού και συγκεντρώσεις υποβάθρου
 Τα αέρια συστατικά μπορούν να μετριούνται σε πρωτογενή ή αραιωμένη μορφή, ενώ για τη μέτρηση των ΡΜ απαιτείται γενικά αραίωση. Η αραίωση μπορεί να γίνεται ή με σύστημα αραίωσης πλήρους ροής ή με σύστημα αραίωσης μερικής ροής. Όταν πραγματοποιείται αραίωση, τα καυσαέρια αραιώνονται με αέρα περιβάλλοντος, με συνθετικό αέρα ή με άζωτο. Για τη μέτρηση των αέριων εκπομπών, το αραιωτικό πρέπει να έχει θερμοκρασία τουλάχιστον 15 °C. Για τη δειγματοληψία ΡΜ, η θερμοκρασία του αραιωτικού προσδιορίζεται στην παράγραφο 9.2.2. για το CVS και στην παράγραφο 9.2.3. για το PFD με διάφορους λόγους αραίωσης. Η ικανότητα ροής του συστήματος αραίωσης πρέπει να είναι αρκετά μεγάλη ώστε να εξαλείφεται κάθε συμπύκνωση νερού στα συστήματα αραίωσης και δειγματοληψίας. Εάν η υγρασία του αέρα είναι υψηλή, επιτρέπεται η αφύγρανση του αέρα αραίωσης πριν εισέλθει στο σύστημα αραίωσης. Τα τοιχώματα της σήραγγας αραίωσης δύναται να είναι προθερμασμένα ή μονωμένα, όπως και η σωλήνωση κύριου ρεύματος κατάντη της σήραγγας, ώστε να αποφεύγεται η υδατική συμπύκνωση.
 Πριν αναμειχθεί αραιωτικό με καυσαέρια, μπορεί να προετοιμαστεί αυξάνοντας ή μειώνοντας τη θερμοκρασία ή την υγρασία του. Δύναται να αφαιρούνται συστατικά από το αραιωτικό ώστε να μειώνονται οι συγκεντρώσεις υποβάθρου τους. Εφαρμόζονται οι ακόλουθες διατάξεις για την αφαίρεση συστατικών ή για να λαμβάνονται υπόψη οι συγκεντρώσεις υποβάθρου:
 α)
 Οι συγκεντρώσεις συστατικών στο αραιωτικό δύναται να μετρώνται και να αντισταθμίζονται όσον αφορά τις επιδράσεις υποβάθρου στα αποτελέσματα της δοκιμής. Βλ. προσαρτήματα Α.7-Α.8 για υπολογισμούς αντιστάθμισης των συγκεντρώσεων υποβάθρου.
 β)
 Οι ακόλουθες εναλλακτικές επιλογές είναι διαθέσιμες ώστε να λαμβάνονται υπόψη τα ΡΜ υποβάθρου:
 (i)
 Για την αφαίρεση των ΡΜ υποβάθρου, το αραιωτικό διηθίζεται με φίλτρα ιδανικής απόδοσης (HEPA) που πληρούν προδιαγραφές αρχικής ελάχιστης απόδοσης συλλογής 99,97% (βλ. παράγραφο 3.1. για διαδικασίες σχετικά με τις αποδόσεις των φίλτρων HEPA).
 (ii)
 Για τη διόρθωση των ΡΜ υποβάθρου χωρίς διήθηση σε φίλτρο HEPA, τα ΡΜ υποβάθρου δεν πρέπει να αποτελούν ποσοστό μεγαλύτερο του 50% των καθαρών ΡΜ που συλλέγονται στο φίλτρο δείγματος.
 (iii)
 Επιτρέπονται διορθώσεις υποβάθρου στα καθαρά ΡΜ χωρίς διήθηση σε φίλτρο HEPA χωρίς περιορισμούς.
 9.2.2. Σύστημα πλήρους ροής
 Αραίωση πλήρους ροής, δειγματοληψία σταθερού όγκου (CVS). Η πλήρης ροή πρωτογενούς καυσαερίου αραιώνεται σε μια σήραγγα αραίωσης. Μπορεί να διατηρείται σταθερή ροή διατηρώντας τη θερμοκρασία και την πίεση στο ροόμετρο εντός των ορίων. Στην περίπτωση μη σταθερής ροής, η ροή μετράται απευθείας ώστε να είναι δυνατή η αναλογική δειγματοληψία. Το σύστημα σχεδιάζεται ως εξής (βλ. σχήμα


text:
9.1.):
 α)
 Χρησιμοποιείται σήραγγα με εσωτερικές επιφάνειες από ανοξείδωτο χάλυβα. Ολόκληρη η σήραγγα αραίωσης πρέπει να είναι γειωμένη.
 β)
 Η αντίθλιψη του συστήματος εξάτμισης δεν πρέπει να μειώνεται τεχνητά από το σύστημα εισαγωγής αέρα αραίωσης. Η στατική πίεση στο σημείο εισαγωγής του πρωτογενούς καυσαερίου στη σήραγγα πρέπει να διατηρείται σε τιμές έως ± 1,2 kPa της ατμοσφαιρικής πίεσης.
 γ)
 Για σκοπούς διευκόλυνσης της ανάμειξης, το πρωτογενές καυσαέριο εισάγεται στη σήραγγα με διεύθυνση προς τα κατάντη, κατά μήκος του άξονα της σήραγγας. Ένα κλάσμα αέρα αραίωσης ενδέχεται να εισαχθεί ακτινικά από την εσωτερική επιφάνεια της σήραγγας, ώστε να ελαχιστοποιείται η αλληλεπίδραση των καυσαερίων με τα τοιχώματα της σήραγγας.
 δ)
 Αραιωτικό. Για τη δειγματοληψία ΡΜ, η θερμοκρασία των αραιωτικών (αέρας περιβάλλοντος, συνθετικός αέρας ή άζωτο, όπως αναφέρεται στην παράγραφο 9.2.1.) πρέπει να διατηρείται μεταξύ 293 και 325 K (20 έως 52°C) πολύ κοντά στην είσοδο της σήραγγας αραίωσης.
 ε)
 Ο αριθμός Reynolds, Re, πρέπει να είναι τουλάχιστον 4 000 για το ρεύμα αραιωμένου καυσαερίου, όπου η τιμή Re βασίζεται στην εσωτερική διάμετρο της σήραγγας αραίωσης. Η τιμή Re ορίζεται στα προσαρτήματα Α.7-Α.8. Εκτελείται επαλήθευση της κατάλληλης ανάμειξης διαπερνώντας έναν καθετήρα δειγματοληψίας εγκάρσια στη διάμετρο της σήραγγας, κάθετα και οριζόντια. Εάν η απόκριση του αναλυτή δείξει απόκλιση άνω του ±2% της μέσης μετρούμενης συγκέντρωσης, το CVS λειτουργεί με υψηλότερο ρυθμό ροής ή εγκαθίσταται πλάκα ή στόμιο ανάμειξης για τη βελτίωση της ανάμειξης.
 στ)
 Προετοιμασία μέτρησης ροής. Το αραιωμένο καυσαέριο προετοιμάζεται πριν από τη μέτρηση του ρυθμού ροής του, εφόσον η προετοιμασία αυτή λαμβάνει χώρα κατάντη προθερμασμένων καθετήρων δείγματος HC ή ΡΜ, ως εξής:
 (i)
 Μπορεί να χρησιμοποιηθούν εξομαλυντές ροής, αποσβεστές ώσεων ή και τα δύο.
 (ii)
 Μπορεί να χρησιμοποιηθεί φίλτρο.
 (iii)
 Μπορεί να χρησιμοποιηθεί εναλλάκτης θερμότητας για τον έλεγχο της θερμοκρασίας ανάντη οποιουδήποτε ροομέτρου, αλλά λαμβάνονται μέτρα για την πρόληψη υδατικής συγκέντρωσης.
 ζ)
 Υδατική συγκέντρωση. Για να εξασφαλιστεί ότι μετράται ροή που αντιστοιχεί σε μετρούμενη συγκέντρωση, πρέπει είτε να εμποδίζεται η υδατική συγκέντρωση μεταξύ της θέσης του καθετήρα δειγματοληψίας και του στομίου εισόδου του ροομέτρου στη σήραγγα αραίωσης ή να επιτρέπεται να προκύψει υδατική συμπύκνωση και να μετράται η υγρασία στο στόμιο εισόδου του ροομέτρου. Τα τοιχώματα της σήραγγας αραίωσης ή η σωλήνωση κύριου ρεύματος κατάντη της σήραγγας μπορεί να προθερμαίνονται ή να μονώνονται ώστε να προλαμβάνεται η υδατική συγκέντρωση. Η υδατική συγκέντρωση πρέπει να προλαμβάνεται σε όλη τη σήραγγα αραίωσης. Ορισμένα συστατικά των καυσαερίων μπορεί να αραιώνονται ή να εξαλείφονται μέσω της παρουσίας υγρασίας.
 Για τη δειγματοληψία ΡΜ, η ήδη αναλογική ροή που προέρχεται από το CVS υποβάλλεται σε βοηθητική αραίωση (μία ή περισσότερες) ώστε να επιτευχθεί ο ζητούμενος συνολικός λόγος αραίωσης που παρουσιάζεται στο σχήμα 9.2. και αναφέρεται στην παράγραφο 9.2.3.2.
 η)
 Ο ελάχιστος συνολικός λόγος αραίωσης είναι από 5:1 έως 7:1 και τουλάχιστον 2:1 κατά το στάδιο βασικής αραίωσης βάσει του μέγιστου ρυθμού ροής καυσαερίων του κινητήρα κατά τη διάρκεια του κύκλου δοκιμής ή κατά το διάστημα δοκιμής.
 θ)
 Ο συνολικός χρόνος παραμονής στο σύστημα είναι από 0,5 έως 5 δευτερόλεπτα, όπως μετράται από το σημείο εισαγωγής του αραιωτικού έως


text:
τον υποδοχέα (τους υποδοχείς) του φίλτρου.
 ι)
 Ο χρόνος παραμονής στο σύστημα βοηθητικής αραίωσης, εάν υπάρχει τέτοιο σύστημα, είναι τουλάχιστον 0,5 δευτερόλεπτα, μετρούμενος από το σημείο δευτερεύουσας εισαγωγής αραιωτικού έως τον υποδοχέα (τους υποδοχείς) του φίλτρου.
 Για να προσδιοριστεί η μάζα των σωματιδίων, απαιτείται σύστημα δειγματοληψίας σωματιδίων, φίλτρο δειγματοληψίας σωματιδίων, ζυγός σταθμικής ανάλυσης και θάλαμος ζύγισης ελεγχόμενης θερμοκρασίας και υγρασίας.
 Σχήμα 9.1.
 Παραδείγματα διατάξεων δειγματοληψίας αραίωσης πλήρους ροής
 9.2.3. Σύστημα αραίωσης μερικής ροής (PFD)
 9.2.3.1. Περιγραφή συστήματος μερικής ροής
 Σχηματική απεικόνιση ενός συστήματος PFD παρουσιάζεται στο σχήμα 9.2. Είναι μια γενική σχηματική απεικόνιση που παρουσιάζει τις αρχές εξαγωγής δείγματος, αραίωσης και δειγματοληψίας ΡΜ. Σκοπός της δεν είναι να δείξει ότι όλα τα στοιχεία που περιγράφονται στο σχήμα είναι απαραίτητα για άλλα πιθανά συστήματα δειγματοληψίας που ικανοποιούν την πρόθεση συλλογής δειγμάτων. Επιτρέπονται και άλλες διατάξεις που δεν ταιριάζουν με το συγκεκριμένο σχήμα, υπό την προϋπόθεση ότι εξυπηρετούν τον ίδιο σκοπό συλλογής δειγμάτων, αραίωσης και δειγματοληψίας ΡΜ. Πρέπει να ικανοποιούν άλλα κριτήρια, όπως αυτά που αναφέρονται στις παραγράφους 8.1.8.6. (περιοδική βαθμονόμηση) και 8.2.1.2. (επικύρωση) για συστήματα PFD μεταβλητού λόγου αραίωσης, και στην παράγραφο 8.1.4.5., καθώς και στον πίνακα 8.2 (γραμμικός έλεγχος), και στην παράγραφο 8.1.8.5.7. (επαλήθευση) για συστήματα PFD σταθερού λόγου αραίωσης
 Όπως απεικονίζεται στο σχήμα 9.2., το πρωτογενές καυσαέριο ή η βασική αραιωμένη ροή μεταφέρεται από τον σωλήνα εξάτμισης EP ή από το σύστημα CVS, αντιστοίχως, στη σήραγγα αραίωσης DT μέσω του καθετήρα δειγματοληψίας SP και της γραμμής μεταφοράς TL. Η συνολική ροή μέσω της σήραγγας ρυθμίζεται με ελεγκτή ροής και με την αντλία δειγματοληψίας Ρ του συστήματος δειγματοληψίας σωματιδίων (PSS). Για την αναλογική δειγματοληψία πρωτογενούς καυσαερίου, ο ρυθμός αέρα αραίωσης ελέγχεται από τον ελεγκτή ροής FC1, ο οποίος μπορεί να χρησιμοποιεί τις τιμές q
 mew (ρυθμός ροής μάζας καυσαερίων σε υγρή βάση) ή q
 maw (ρυθμός ροής μάζας αέρα εισαγωγής σε υγρή βάση) και q
 mf (ρυθμός ροής μάζας καυσίμου) ως σήματα ελέγχου για τον επιθυμητό διαχωρισμό των καυσαερίων. Η ροή του δείγματος στη σήραγγα αραίωσης DT είναι η διαφορά μεταξύ της ολικής ροής και της ροής του αέρα αραίωσης. Ο ρυθμός ροής του αέρα αραίωσης μετράται με τη συσκευή μέτρησης ροής FM1, ο δε ρυθμός ολικής ροής με τη συσκευή μέτρησης ροής του συστήματος δειγματοληψίας σωματιδίων. Ο λόγος αραίωσης υπολογίζεται βάσει των δύο αυτών ρυθμών ροής. Για δειγματοληψία με σταθερό λόγο αραίωσης πρωτογενούς ή αραιωμένου καυσαερίου έναντι της ροής καυσαερίων (π.χ. βοηθητική αραίωση για δειγματοληψία ΡΜ), ο ρυθμός ροής του αέρα αραίωσης είναι συνήθως σταθερός και ελέγχεται από τον ελεγκτή ροής FC1 ή την αντλία αέρα αραίωσης.
 Σχήμα 9.2
 Σχηματική απεικόνιση συστήματος αραίωσης μερικής ροής (τύπος ολικής δειγματοληψίας)
 α
 =
 ροή καυσαερίου κινητήρα ή βασικού αραιωμένου καυσαερίου
 β
 =
 προαιρετικό
 γ
 =
 δειγματοληψία ΡΜ
 Στοιχεία της εικόνας 9.2:
 DAF
 =
 Φίλτρο αέρα αραίωσης - Ο αέρας αραίωσης (αέρας περιβάλλοντος, συνθετικός αέρας ή άζωτο) φιλτράρεται με φίλτρο ιδανικής απόδοσης (HEPA).
 DT
 =
 Σήραγγα αραίωσης ή σύστημα βοηθητικής αραίωσης
 EP
 =
 Σωλήνας εξάτμισης ή σύστημα βασικής αραίωσης
 FC1
 =
 Ελεγκτής ροής
 FH
 =
 Υποδοχέας φίλτρου
 FM1
 =
 Διάταξη μέτρησης ροής που


text:
μετρά τον ρυθμό ροής του αέρα αραίωσης
 P
 =
 Αντλία δειγματοληψίας
 PSS
 =
 Σύστημα δειγματοληψίας PM
 PTL
 =
 Γραμμή μεταφοράς ΡΜ
 SP
 =
 Καθετήρας δειγματοληψίας πρωτογενούς ή αραιωμένου καυσαερίου
 TL
 =
 Γραμμή μεταφοράς
 Ρυθμοί ροής μάζας που εφαρμόζονται μόνο για σύστημα PFD αναλογικής δειγματοληψίας πρωτογενούς καυσαερίου:
 q
 mew
 =
 Ρυθμός ροής μάζας καυσαερίου σε υγρή βάση
 q
 maw
 =
 Ρυθμός ροής μάζας του αναρροφώμενου αέρα σε υγρή βάση
 q
 mf
 =
 Ρυθμός ροής μάζας καυσίμου
 9.2.3.2. Αραίωση
 Η θερμοκρασία των αραιωτικών (αέρας περιβάλλοντος, συνθετικός αέρας ή άζωτο, όπως αναφέρεται στην παράγραφο 9.2.1.) πρέπει να διατηρείται μεταξύ 293 και 325 K (20 έως 52°C) πολύ κοντά στην είσοδο της σήραγγας αραίωσης.
 Επιτρέπεται η αφύγρανση του αέρα αραίωσης πριν εισέλθει στο σύστημα αραίωσης. Το σύστημα αραίωσης μερικής ροής πρέπει να είναι σχεδιασμένο έτσι ώστε να εξάγεται αναλογικό δείγμα πρωτογενούς καυσαερίου από το ρεύμα καυσαερίων του κινητήρα, το οποίο αντιστοιχεί στις διακυμάνσεις του ρυθμού ροής καυσαερίων, και να εισάγεται αέρας αραίωσης στο δείγμα αυτό για την επίτευξη θερμοκρασίας στο φίλτρο δοκιμής, όπως προβλέπεται στην παράγραφο 9.3.3.4.3. Για τον λόγο αυτό, είναι απαραίτητο να προσδιορίζεται ο λόγος αραίωσης έτσι ώστε να πληρούνται οι απαιτήσεις ορθότητας της παραγράφου 8.1.8.6.1.
 Για να εξασφαλιστεί ότι μετράται ροή που αντιστοιχεί σε μετρούμενη συγκέντρωση, πρέπει είτε να εμποδίζεται η υδατική συγκέντρωση μεταξύ της θέσης του καθετήρα δειγματοληψίας και του στομίου εισόδου του ροομέτρου στη σήραγγα αραίωσης ή να επιτρέπεται να προκύψει υδατική συμπύκνωση και να μετράται η υγρασία στο στόμιο εισόδου του ροομέτρου. Το σύστημα PFD μπορεί να θερμαίνεται ή να μονώνεται ώστε να αποφεύγεται η υδατική συγκέντρωση. Η υδατική συγκέντρωση πρέπει να προλαμβάνεται σε όλη τη σήραγγα αραίωσης.
 Ο ελάχιστος λόγος αραίωσης είναι από 5:1 έως 7:1 βάσει του μέγιστου ρυθμού ροής καυσαερίων του κινητήρα κατά τη διάρκεια του κύκλου δοκιμής ή κατά το διάστημα δοκιμής.
 Ο χρόνος παραμονής στο σύστημα είναι από 0,5 έως 5 δευτερόλεπτα, όπως μετράται από το σημείο εισαγωγής του αραιωτικού έως τον υποδοχέα (τους υποδοχείς) του φίλτρου.
 Για να προσδιοριστεί η μάζα των σωματιδίων, απαιτείται σύστημα δειγματοληψίας σωματιδίων, φίλτρο δειγματοληψίας σωματιδίων, ζυγός σταθμικής ανάλυσης και θάλαμος ζύγισηςελεγχόμενης θερμοκρασίας και υγρασίας.
 9.2.3.3. Δυνατότητα εφαρμογής
 Μπορεί να χρησιμοποιηθεί σύστημα PFD για την εξαγωγή αναλογικού δείγματος πρωτογενούς καυσαερίου για οποιαδήποτε συνεχή δειγματοληψία ή δειγματοληψία παρτίδας σωματιδιακών και αέριων εκπομπών κατά τη διάρκεια οποιουδήποτε κύκλου έργου μεταβατικών συνθηκών, κύκλου έργου υπό σταθερές συνθήκες ή κύκλου έργου κατά βαθμίδες.
 Το σύστημα μπορεί να χρησιμοποιηθεί επίσης για προηγουμένως αραιωμένα καυσαέρια, στην περίπτωση που, μέσω σταθερού λόγου αραίωσης, αραιώνεται μια ήδη αναλογική ροή (βλ. σχήμα 9.2.) Με τον τρόπο αυτόν πραγματοποιείται βοηθητική αραίωση από μια σήραγγα CVS ώστε να επιτευχθεί ο απαραίτητος λόγος ολικής αραίωσης για τη δειγματοληψία ΡΜ.
 9.2.3.4. Βαθμονόμηση
 Η βαθμονόμηση του συστήματος PFD για την εξαγωγή αναλογικού δείγματος πρωτογενούς καυσαερίου εξετάζεται στην παράγραφο 8.1.8.6.
 9.3. Διαδικασίες δειγματοληψίας
 9.3.1 Γενικές απαιτήσεις δειγματοληψίας
 9.3.1.1. Σχεδιασμός και κατασκευή καθετήρα
 Ο καθετήρας είναι το πρώτο εξάρτημα σε ένα σύστημα δειγματοληψίας. Εισέρχεται σε ένα ρεύμα πρωτογενούς ή αραιωμένου καυσαερίου για να εξάγει δείγμα, έτσι ώστε οι εσωτερικές και οι εξωτερικές επιφάνειές του


text:
να είναι σε επαφή με το καυσαέριο. Το δείγμα μεταφέρεται από τον καθετήρα σε μια γραμμή μεταφοράς.
 Οι καθετήρες δειγματοληψίας διαθέτουν εσωτερικές επιφάνειες από ανοξείδωτο χάλυβα ή, στην περίπτωση δειγματοληψίας πρωτογενούς καυσαερίου, οποιοδήποτε μη αντιδραστικό υλικό ικανό να αντέχει στις θερμοκρασίες του πρωτογενούς καυσαερίου. Οι καθετήρες δειγματοληψίας τοποθετούνται στα σημεία όπου τα συστατικά αναμειγνύονται στη μέση συγκέντρωσή τους στο δείγμα και όπου ελαχιστοποιείται η παρεμβολή με άλλους καθετήρες. Συνιστάται όλοι οι καθετήρες να μην επηρεάζονται από οριακά στρώματα, απορρεύματα και τυρβώδεις ροές - ιδίως κοντά στο στόμιο εξόδου ενός σωλήνα εξαγωγής πρωτογενούς καυσαερίου όπου δύναται να προκύψει αθέλητη αραίωση. Ο καθαρισμός ή η έκπλυση προς τα πίσω ενός καθετήρα δεν πρέπει να επηρεάζει άλλον καθετήρα κατά τη δοκιμή. Μπορεί να χρησιμοποιηθεί ένας μεμονωμένος καθετήρας για την εξαγωγή δείγματος περισσότερων του ενός συστατικών, εφόσον ο καθετήρας πληροί όλες τις προδιαγραφές για κάθε συστατικό.
 9.3.1.2. Γραμμές μεταφοράς
 Οι γραμμές μεταφοράς που μεταφέρουν δείγμα που έχει εξαχθεί από έναν καθετήρα σε έναν αναλυτή, μέσο αποθήκευσης ή σύστημα αραίωσης ελαχιστοποιούνται σε μήκος τοποθετώντας τους αναλυτές, τα μέσα αποθήκευσης και τα συστήματα αραίωσης όσο το δυνατό πλησιέστερα στους καθετήρες. Ο αριθμός των καμπυλών στις γραμμές μεταφοράς είναι ο μικρότερος δυνατός και η ακτίνα τυχόν αναπόφευκτων καμπυλών είναι η μέγιστη δυνατή.
 9.3.1.3. Μέθοδοι δειγματοληψίας
 Για τη συνεχή δειγματοληψία και τη δειγματοληψία παρτίδας, που παρουσιάστηκαν στην παράγραφο 7.2., ισχύουν οι ακόλουθες προϋποθέσεις:
 α)
 Κατά την εξαγωγή δείγματος από σταθερό ρυθμό ροής, το δείγμα μεταφέρεται επίσης με σταθερό ρυθμό ροής.
 β)
 Κατά την εξαγωγή δείγματος από μεταβλητό ρυθμό ροής, ο ρυθμός ροής του δείγματος μεταβάλλεται κατ’ αναλογία του μεταβλητού ρυθμού ροής.
 γ)
 Η αναλογική δειγματοληψία επικυρώνεται όπως περιγράφεται στην παράγραφο 8.2.1.
 9.3.2. Δειγματοληψία αερίων
 9.3.2.1. Καθετήρες δειγματοληψίας
 Χρησιμοποιούνται καθετήρες είτε μονής θύρας είτε πολλαπλών θυρών για τη δειγματοληψία αέριων εκπομπών. Οι καθετήρες δύναται να είναι προσανατολισμένοι προς οποιαδήποτε διεύθυνση σε σχέση με τη ροή του πρωτογενούς ή αραιωμένου καυσαερίου. Σε ορισμένους καθετήρες, οι θερμοκρασίες του δείγματος ελέγχονται ως εξής:
 α)
 Στην περίπτωση καθετήρων που εξάγουν NOx από αραιωμένο καυσαέριο, η θερμοκρασία του τοιχώματος του καθετήρα ελέγχεται ώστε να αποφεύγεται η υδατική συγκέντρωση.
 β)
 Στην περίπτωση καθετήρων που εξάγουν υδρογονάνθρακες από αραιωμένο καυσαέριο, η θερμοκρασία του τοιχώματος του καθετήρα συνιστάται να ελέγχεται περίπου στους 190 oC ώστε να ελαχιστοποιείται η επιμόλυνση.
 9.3.2.2. Γραμμές μεταφοράς
 Χρησιμοποιούνται γραμμές μεταφοράς με εσωτερικές επιφάνειες από ανοξείδωτο χάλυβα, PTFE, VitonTM ή οποιοδήποτε άλλο υλικό που διαθέτει καλύτερες ιδιότητες για τη δειγματοληψία εκπομπών. Χρησιμοποιείται μη αντιδραστικό υλικό ικανό να αντέχει στις θερμοκρασίες των καυσαερίων. Δύναται να χρησιμοποιούνται φίλτρα εν σειρά εάν το φίλτρο και το περίβλημά του πληρούν τις ίδιες απαιτήσεις θερμοκρασίας με τις γραμμές μεταφοράς, ως εξής:
 α)
 Για γραμμές μεταφοράς ΝΟx ανάντη είτε ενός μετατροπέα ΝΟ2 σε ΝΟ που πληροί τις προδιαγραφές της παραγράφου 8.1.11.5. είτε ενός ψύκτη που πληροί τις προδιαγραφές της παραγράφου 8.1.11.4., διατηρείται θερμοκρασία δείγματος που αποτρέπει την υδατική συγκέντρωση.
 β)
 Για γραμμές μεταφοράς THC, διατηρείται τιμή ανοχής της θερμοκρασίας του τοιχώματος σε ολόκληρη τη γραμμή της τάξης των (191 ± 11) ° C. Εάν λαμβάνεται δείγμα πρωτογενούς καυσαερίου, μια


text:
μη προθερμασμένη, μονωμένη γραμμή μεταφοράς μπορεί να συνδεθεί απευθείας σε έναν καθετήρα. Το μήκος και η μόνωση της γραμμής μεταφοράς σχεδιάζονται έτσι ώστε να ψύχεται η μέγιστη αναμενόμενη θερμοκρασία πρωτογενούς καυσαερίου σε βαθμούς όχι κάτω από τους 191 °C, όπως αυτοί μετρώνται στο στόμιο εξόδου της γραμμής μεταφοράς. Στην περίπτωση δειγματοληψίας αραιωμένου καυσαερίου, επιτρέπεται ζώνη μετάβασης μεταξύ του καθετήρα και της γραμμής μεταφοράς μήκους έως 0,92 m για τη μετάβαση της θερμοκρασία του τοιχώματος στους (191 ± 11) °C.
 9.3.2.3. Εξαρτήματα προετοιμασίας δείγματος
 9.3.2.3.1. Αποξηραντές δείγματος
 9.3.2.3.1.1. Απαιτήσεις
 Το όργανο που χρησιμοποιείται για την απομάκρυνση της υγρασίας πρέπει να πληροί τις ελάχιστες απαιτήσεις της ακόλουθης παραγράφου. Περιεκτικότητα σε υγρασία ίση με 0,8% όγκου νερού χρησιμοποιείται στην εξίσωση (Α.8-14).
 Για τη μέγιστη αναμενόμενη συγκέντρωση υδρατμών H
 m, με την τεχνική απομάκρυνσης του νερού διατηρείται η υγρασία του CLD στο ≤ 5 γραμμάρια νερού/χιλιόγραμμο ξηρού αέρα (ή ίση με ≤ 0,8% όγκου νερού), τιμή που αντιστοιχεί σε 100% σχετική υγρασία στους 3,9 °C και 101,3 kPa. Αυτός ο προσδιορισμός της υγρασίας ισοδυναμεί επίσης με περίπου 25 % σχετική υγρασία σε 25 °C και 101,3 kPa. Αυτό μπορεί να αποδειχθεί με τη μέτρηση της θερμοκρασίας στο στόμιο εξόδου ενός θερμικού αφυγραντήρα ή με τη μέτρηση της υγρασίας στο σημείο ακριβώς πριν από τον αναλυτή CLD.
 9.3.2.3.1.2. Επιτρεπόμενος τύπος αποξηραντών δείγματος και διαδικασία εκτίμησης της περιεκτικότητας σε υγρασία μετά τον αποξηραντή
 Μπορεί να χρησιμοποιηθεί οποιοσδήποτε τύπος αποξηραντή δείγματος που περιγράφεται στην παρούσα παράγραφο για τη μείωση της επίδρασης του νερού στις μετρήσεις αέριων εκπομπών.
 α)
 Εάν χρησιμοποιείται αποξηραντής οσμωτικής μεμβράνης ανάντη οποιουδήποτε αναλυτή αερίων ή μέσου αποθήκευσης, πρέπει να πληροί τις προδιαγραφές θερμοκρασίας της παραγράφου 9.3.2.2. Παρακολουθούνται το σημείο δρόσου, T
 dew, και η απόλυτη πίεση, p
 total, κατάντη ενός αποξηραντή οσμωτικής μεμβράνης. Η ποσότητα νερού υπολογίζεται όπως προσδιορίζεται στα προσαρτήματα Α.7-Α.8 χρησιμοποιώντας συνεχώς καταγεγραμμένες τιμές T
 dew και p
 total ή τις μέγιστες τιμές τους που παρατηρήθηκαν κατά τη διάρκεια μιας δοκιμής ή τα καθορισμένα σημεία συναγερμού τους. Ελλείψει απευθείας μέτρησης, η ονομαστική τιμή ptotal λαμβάνεται από την ελάχιστη απόλυτη πίεση του αποξηραντή που αναμένεται κατά τη δοκιμή.
 β)
 Δεν δύναται να χρησιμοποιείται θερμικός ψύκτης ανάντη ενός συστήματος μέτρησης THC για κινητήρες ανάφλεξης με συμπίεση. Εάν χρησιμοποιείται θερμικός ψύκτης ανάντη ενός μετατροπέα NO2 σε ΝΟ ή ενός συστήματος δειγματοληψίας χωρίς μετατροπέα NO2 σε ΝΟ, ο ψύκτης πρέπει να πληροί τις απαιτήσεις ελέγχου επιδόσεων απώλειας NO2 που προσδιορίζονται στην παράγραφο 8.1.11.4. Παρακολουθούνται το σημείο δρόσου, T
 dew, και η απόλυτη πίεση, p
 total, κατάντη ενός θερμικού ψύκτη. Η ποσότητα νερού υπολογίζεται όπως προσδιορίζεται στα προσαρτήματα Α.7-Α.8 χρησιμοποιώντας συνεχώς καταγεγραμμένες τιμές T
 dew και p
 total ή τις μέγιστες τιμές τους που παρατηρήθηκαν κατά τη διάρκεια μιας δοκιμής ή τα καθορισμένα σημεία συναγερμού τους. Ελλείψει απευθείας μέτρησης, η ονομαστική τιμή p
 total λαμβάνεται από την ελάχιστη απόλυτη πίεση του θερμικού ψύκτη που αναμένεται κατά τη δοκιμή. Εάν πραγματοποιείται έγκυρη υπόθεση του βαθμού κορεσμού στο θερμικό ψύκτη, μπορεί να υπολογιστεί η τιμή T
 dew βάσει της γνωστής απόδοσης του ψύκτη και συνεχούς παρακολούθησης της θερμοκρασίας του


text:
ψύκτη, T
 chiller. Εάν δεν καταγράφονται συνεχώς τιμές T
 chiller, η μέγιστη τιμή που παρατηρείται κατά τη διάρκεια μιας δοκιμής ή το καθορισμένο σημείο συναγερμού της μπορεί να χρησιμοποιηθεί ως σταθερή τιμή για τον προσδιορισμό μιας σταθερής ποσότητας νερού σύμφωνα με τα προσαρτήματα Α.7-Α.8. Εάν πραγματοποιείται έγκυρη υπόθεση ότι η τιμή T
 chiller ισούται με την τιμή T
 dew, μπορεί να χρησιμοποιηθεί η τιμή T
 chiller αντί της τιμής Tdew σύμφωνα με τα προσαρτήματα Α.7-Α.8. Εάν μπορεί να υποτεθεί έγκυρα σταθερή αντιστάθμιση θερμοκρασίας μεταξύ των τιμών T
 chiller και T
 dew, λόγω γνωστής και σταθερής ποσότητας επαναθέρμανσης δείγματος μεταξύ του στομίου εξόδου του ψύκτη και της θέσης μέτρησης της θερμοκρασίας, αυτή η υποτιθέμενη τιμή αντιστάθμισης θερμοκρασίας μπορεί να χρησιμοποιηθεί στους υπολογισμούς εκπομπών. Η εγκυρότητα οποιωνδήποτε υποθέσεων που επιτρέπονται βάσει της παρούσας παραγράφου καταδεικνύεται με τεχνική ανάλυση ή με δεδομένα.
 9.3.2.3.2. Αντλίες δείγματος
 Χρησιμοποιούνται αντλίες δείγματος ανάντη ενός αναλυτή ή μέσου αποθήκευσης για οποιοδήποτε αέριο. Χρησιμοποιούνται αντλίες δείγματος με εσωτερικές επιφάνειες από ανοξείδωτο χάλυβα, PTFE ή οποιοδήποτε άλλο υλικό που διαθέτει καλύτερες ιδιότητες για τη δειγματοληψία εκπομπών. Σε ορισμένες αντλίες δείγματος, οι θερμοκρασίες ελέγχονται ως εξής:
 α)
 Εάν χρησιμοποιείται αντλία δείγματος ΝΟx ανάντη είτε ενός μετατροπέα ΝΟ2 σε ΝΟ που πληροί τις απαιτήσεις της παραγράφου 8.1.11.5. ή ενός ψύκτη που πληροί τις απαιτήσεις της παραγράφου 8.1.11.4., προθερμαίνεται ώστε να αποφευχθεί η υδατική συγκέντρωση.
 β)
 Εάν χρησιμοποιείται αντλία δείγματος THC ανάντη ενός αναλυτή THC ή μέσου αποθήκευσης, οι εσωτερικές επιφάνειές της προθερμαίνονται έως όριο ανοχής της τάξης του (191 ± 11) °C.
 9.3.2.4. Μέσα αποθήκευσης δειγμάτων
 Στην περίπτωση δειγματοληψίας μέσω σάκων, οι όγκοι αερίων αποθηκεύονται σε επαρκώς καθαρά δοχεία που εκπέμπουν ελάχιστα αέρια ή επιτρέπουν ελάχιστα τη διαπερατότητα των αερίων. Χρησιμοποιείται ορθή τεχνική κρίση για τον προσδιορισμό αποδεκτών κατώτατων ορίων καθαριότητας και διαπερατότητας των μέσων αποθήκευσης. Για να καθαριστεί ένα δοχείο, μπορεί να καθαρίζεται και να εκκενώνεται επανειλημμένα και να θερμαίνεται. Χρησιμοποιείται εύκαμπτο δοχείο (όπως σάκος) σε περιβάλλον ελεγχόμενης θερμοκρασίας ή ένα άκαμπτο δοχείο ελεγχόμενης θερμοκρασίας το οποίο εκκενώνεται αρχικά ή έχει όγκο που μπορεί να μετατοπιστεί, όπως μια διάταξη εμβόλου και κυλίνδρου. Χρησιμοποιούνται δοχεία που πληρούν τις προδιαγραφές του ακόλουθου πίνακα 9.1.
 Πίνακας 9.1
 Υλικά δοχείου δειγματοληψίας παρτίδας αερίων
 CO, CO2, O2, CH4, C2H6, C3H8, NO, NO2
 (6)
 πολυβινυλοφθορίδιο (PVF) (7) π.χ. TedlarTM, φθοριούχο πολυβινυλιδένιο (7) π.χ. KynarTM, πολυτετραφθοροαιθυλένιο (8) π.χ. TeflonTM, ή ανοξείδωτος χάλυβας (8)
 THC, NMHC
 πολυτετραφθοροαιθυλένιο (9) ή ανοξείδωτος χάλυβας (9)
 9.3.3. Δειγματοληψία PM
 9.3.3.1. Καθετήρες δειγματοληψίας
 Χρησιμοποιούνται καθετήρες ΡΜ με μία οπή στο άκρο τους. Οι καθετήρες ΡΜ είναι προσανατολισμένοι με μέτωπο απευθείας προς τα ανάντη.
 Ο καθετήρας ΡΜ μπορεί να προστατεύεται με καπέλο που πληροί τις απαιτήσεις της εικόνας 9.3. Στην περίπτωση αυτή, δεν πρέπει να χρησιμοποιείται ο προταξινομητής που περιγράφεται στην παράγραφο 9.3.3.3.
 Σχήμα 9.3
 Σχέδιο καθετήρα δειγματοληψίας με προταξινομητή με μορφή καπέλου
 9.3.3.2. Γραμμές μεταφοράς
 Συνιστάται να χρησιμοποιούνται μονωμένες ή προθερμασμένες γραμμές μεταφοράς ή προθερμασμένο περίβλημα ώστε να ελαχιστοποιούνται οι διαφορές θερμοκρασίας μεταξύ των γραμμών μεταφοράς και των συστατικών των καυσαερίων. Χρησιμοποιούνται γραμμές μεταφοράς που είναι αδρανείς όσον αφορά τα ΡΜ και ηλεκτρικά αγώγιμες


text:
στις εσωτερικές επιφάνειες. Συνιστάται να χρησιμοποιούνται γραμμές μεταφοράς ΡΜ από ανοξείδωτο χάλυβα. Οποιοδήποτε άλλο υλικό πέραν του ανοξείδωτου χάλυβα πρέπει να έχει τις ίδιες επιδόσεις δειγματοληψίας με τον ανοξείδωτο χάλυβα. Η εσωτερική επιφάνεια των γραμμών μεταφοράς ΡΜ είναι ηλεκτρικά γειωμένη.
 9.3.3.3. Προταξινομητής
 Επιτρέπεται η χρήση προταξινομητή ΡΜ, ο οποίος εγκαθίσταται στο σύστημα αραίωσης αμέσως πριν από τον υποδοχέα φίλτρου, για την απομάκρυνση σωματιδίων μεγάλης διαμέτρου. Επιτρέπεται να χρησιμοποιείται μόνο ένας προταξινομητής. Εάν χρησιμοποιείται καθετήρας σε σχήμα καπέλου (βλ. σχήμα 9.3.), δεν επιτρέπεται χρήση προταξινομητή.
 Ο προταξινομητής ΡΜ μπορεί να είναι είτε αδρανειακός κρούστης είτε κυκλωνικός διαχωριστής. Είναι κατασκευασμένος από ανοξείδωτο χάλυβα. Ο προταξινομητής πρέπει να είναι κατάλληλος για την απομάκρυνση τουλάχιστον του 50% των ΡΜ με αεροδυναμική διάμετρο 10 μm και όχι άνω του 1% των ΡΜ με αεροδυναμική διάμετρο 1 μm πάνω από το εύρος τιμών των ρυθμών ροής για το οποίο χρησιμοποιείται. Το στόμιο εξόδου του προταξινομητή είναι διαμορφωμένο με ένα μέσο παράκαμψης οποιουδήποτε φίλτρου δείγματος ΡΜ έτσι ώστε να μπορεί να σταθεροποιηθεί η ροή του προταξινομητή πριν από την έναρξη της δοκιμής. Το φίλτρο δείγματος ΡΜ είναι τοποθετημένο σε απόσταση έως 75 cm κατάντη της εξόδου του προταξινομητή.
 9.3.3.4. Φίλτρο δείγματος
 Η δειγματοληψία του αραιωμένου καυσαερίου γίνεται με φίλτρο που ικανοποιεί τις απαιτήσεις των παραγράφων 9.3.3.4.1 και 9.3.3.4.4 κατά την αλληλουχία των φάσεων δοκιμής.
 9.3.3.4.1. Προδιαγραφές φίλτρων
 Όλα τα είδη φίλτρων έχουν απόδοση συλλογής 0,3 μm DOP (φθαλικού διοκτυλίου) τουλάχιστον 99,7%. Δύναται να χρησιμοποιούνται οι μετρήσεις του κατασκευαστή του φίλτρου δειγματοληψίας που αντανακλούνται στις αξιολογήσεις του προϊόντος του ώστε να καταδεικνύεται η συμμόρφωση με την απαίτηση αυτή. Το υλικό του φίλτρου είναι:
 α)
 υαλοβάμβακας επικαλυμμένος με φθοράνθρακα (PTFE) ή
 β)
 μεμβράνη φθοράνθρακα (PTFE).
 Εάν η αναμενόμενη καθαρή μάζα ΡΜ στο φίλτρο υπερβαίνει τα 400 μg, μπορεί να χρησιμοποιηθεί φίλτρο με ελάχιστη αρχική απόδοση συλλογής 98%.
 9.3.3.4.2. Μέγεθος φίλτρου
 Το ονομαστικό μέγεθος του φίλτρου αντιστοιχεί σε διάμετρο 46,50 mm ± 0,6 mm.
 9.3.3.4.3. Αραίωση και έλεγχος θερμοκρασίας των δειγμάτων ΡΜ
 Τα δείγματα ΡΜ αραιώνονται τουλάχιστον μία φορά ανάντη των γραμμών μεταφοράς στην περίπτωση συστήματος CVS και κατάντη στην περίπτωση συστήματος PFD (βλ. παράγραφο 9.3.3.2. σχετικά με τις γραμμές μεταφοράς). Η θερμοκρασία του δείγματος πρέπει να ελέγχεται και να παραμένει σε τιμές έως ορίου ανοχής (47 ± 5) °C, όπως αυτή μετράται σε οποιοδήποτε σημείο σε απόσταση έως 200 mm ανάντη ή 200 mm κατάντη του μέσου αποθήκευσης ΡΜ. Το δείγμα ΡΜ προορίζεται να θερμανθεί ή να ψυχθεί κυρίως μέσω συνθηκών αραίωσης, όπως προσδιορίζεται στο στοιχείο α) της παραγράφου 9.2.1.
 9.3.3.4.4. Μετωπική ταχύτητα στο φίλτρο
 Η μετωπική ταχύτητα στο φίλτρο πρέπει να είναι από 0,90 έως 1,00 m/s, ενώ ποσοστό μικρότερο του 5% των καταγεγραμμένων τιμών ροής υπερβαίνει το συγκεκριμένο εύρος τιμών. Εάν η συνολική μάζα ΡΜ υπερβαίνει τα 400 μg, η μετωπική ταχύτητα στο φίλτρο μπορεί να μειωθεί. Η μετωπική ταχύτητα μετράται ως ογκομετρικός ρυθμός ροής του δείγματος στην πίεση ανάντη του φίλτρου και στη θερμοκρασία του μετώπου του φίλτρου, διαιρούμενος διά της εκτεθειμένης επιφάνειας του φίλτρου. Χρησιμοποιείται η πίεση στον σωλήνα εξάτμισης ή στη σήραγγα CVS ως


text:
πίεση προς τα ανάντη, εάν η μείωση της πίεσης από το σύστημα δειγματοληψίας ΡΜ έως το φίλτρο είναι μικρότερη από 2 kPa.
 9.3.3.4.5 Υποδοχέας φίλτρου
 Για να ελαχιστοποιείται η στροβιλική εναπόθεση και να εναποτίθενται τα ΡΜ ομοιόμορφα πάνω σε ένα φίλτρο, χρησιμοποιείται αποκλίνουσα γωνία κωνικότητας 12,5° (από το κέντρο) για την πραγματοποίηση της μετάβασης από την εσωτερική διάμετρο της γραμμής μεταφοράς έως την εκτεθειμένη διάμετρο του μετώπου του φίλτρου. Χρησιμοποιείται για τη μετάβαση αυτή ανοξείδωτος χάλυβας.
 9.3.4. Περιβάλλον σταθεροποίησης και περιβάλλον ζύγισης ΡΜ για σκοπούς σταθμικής ανάλυσης
 9.3.4.1. Περιβάλλον σταθμικής ανάλυσης
 Στην παρούσα ενότητα περιγράφονται τα δύο περιβάλλοντα που απαιτούνται για τη σταθεροποίηση και τη ζύγιση ΡΜ για σκοπούς σταθμικής ανάλυσης: το περιβάλλον σταθεροποίησης ΡΜ, στο οποίο αποθηκεύονται τα φίλτρα πριν από τη ζύγιση, και το περιβάλλον ζύγισης, στο οποίο βρίσκεται ο ζυγός. Τα δύο περιβάλλοντα δύναται να βρίσκονται σε κοινό χώρο.
 Αμφότερα τα περιβάλλοντα σταθεροποίησης και ζύγισης διατηρούνται απαλλαγμένα από ξένες ουσίες του περιβάλλοντος, όπως σκόνη, αερολύματα ή ημιπτητικά υλικά που θα μπορούσαν να επιμολύνουν τα δείγματα ΡΜ.
 9.3.4.2. Καθαριότητα
 Επαληθεύεται η καθαριότητα του περιβάλλοντος σταθεροποίησης ΡΜ με τη χρήση φίλτρων αναφοράς, όπως περιγράφεται στην παράγραφο 8.1.12.1.4.
 9.3.4.3. Θερμοκρασία του θαλάμου
 Η θερμοκρασία του θαλάμου (ή αίθουσας) μέσα στον οποίο προετοιμάζονται και ζυγίζονται τα φίλτρα σωματιδίων πρέπει να διατηρείται μεταξύ 22 °C ± 1 °C κατά τη διάρκεια της προετοιμασίας και της ζύγισης όλων των φίλτρων. Η υγρασία πρέπει να διατηρείται σε σημείο δρόσου 9,5 °C ± 1 °C και η σχετική υγρασία πρέπει να διατηρείται σε επίπεδο 45% ± 8%. Εάν το περιβάλλον σταθεροποίησης και το περιβάλλον ζύγισης είναι ξεχωριστά, το περιβάλλον σταθεροποίησης διατηρείται σε τιμή ανοχής 22 °C ± 3 °C.
 9.3.4.4. Επαλήθευση συνθηκών περιβάλλοντος
 Κατά τη χρήση οργάνων μέτρησης που πληρούν τις προδιαγραφές της παραγράφου 9.4., πρέπει να επαληθεύονται οι ακόλουθες συνθήκες περιβάλλοντος:
 α)
 Καταγράφονται το σημείο δρόσου και η θερμοκρασία περιβάλλοντος. Οι τιμές αυτές χρησιμοποιούνται για να προσδιοριστεί εάν τα περιβάλλοντα σταθεροποίησης και ζύγισης παραμένουν εντός των ορίων ανοχής που προσδιορίζονται στην παράγραφο 9.3.4.3. της παρούσας ενότητας για τουλάχιστον 60 λεπτά πριν από τη ζύγιση των φίλτρων.
 β)
 Η ατμοσφαιρική πίεση στο περιβάλλον ζύγισης καταγράφεται συνεχώς. Ως αποδεκτή εναλλακτική, μπορεί να χρησιμοποιηθεί βαρόμετρο που μετρά την ατμοσφαιρική πίεση εκτός του περιβάλλοντος ζύγισης, εφόσον μπορεί να εξασφαλιστεί ότι η ατμοσφαιρική πίεση είναι πάντα έως ±100 Pa της κοινής ατμοσφαιρικής πίεσης. Παρέχεται μέσο καταγραφής της πλέον πρόσφατης ατμοσφαιρικής πίεσης όταν ζυγίζεται κάθε δείγμα ΡΜ. Η τιμή αυτή χρησιμοποιείται για τον υπολογισμό της διόρθωσης άνωσης ΡΜ της παραγράφου 8.1.12.2.
 9.3.4.5. Εγκατάσταση του ζυγού
 Ο ζυγός εγκαθίσταται ως εξής:
 α)
 Εγκαθίσταται σε μια πλατφόρμα απομόνωσης των δονήσεων ώστε να είναι απομονωμένος από εξωτερικό θόρυβο και δονήσεις.
 β)
 Προστατεύεται από τη φυσική ροή αέρα μέσω ενός ηλεκτρικά γειωμένου αντιστατικού πετάσματος.
 9.3.4.6. Στατικό ηλεκτρικό φορτίο
 Το στατικό ηλεκτρικό φορτίο ελαχιστοποιείται στο περιβάλλον του ζυγού ως εξής:
 α)
 Ο ζυγός είναι ηλεκτρικά γειωμένος.
 β)
 Χρησιμοποιούνται τσιμπίδες από ανοξείδωτο χάλυβα εάν πρόκειται να γίνει χειρωνακτικός χειρισμός των δειγμάτων ΡΜ.
 γ)
 Οι τσιμπίδες γειώνονται με ιμάντα γείωσης ή παρέχεται στον χειριστή ιμάντας γείωσης, έτσι


text:
ώστε ο ιμάντας γείωσης να έχει κοινή γείωση με τον ζυγό.
 δ)
 Παρέχεται διάταξη εξουδετέρωσης του στατικού ηλεκτρισμού, η οποία είναι ηλεκτρικά γειωμένη από κοινού με τον ζυγό ώστε να απομακρύνεται το στατικό φορτίο από τα δείγματα ΡΜ.
 9.4. Όργανα μέτρησης
 9.4.1. Εισαγωγή
 9.4.1.1. Πεδίο εφαρμογής
 Στην παρούσα παράγραφο προσδιορίζονται όργανα μέτρησης και σχετικές απαιτήσεις συστήματος που αφορούν τη δοκιμή εκπομπών. Στα όργανα αυτά περιλαμβάνονται εργαστηριακά όργανα για τη μέτρηση των παραμέτρων του κινητήρα, των συνθηκών του περιβάλλοντος, παραμέτρων σχετικών με τη ροή και συγκεντρώσεων εκπομπών (πρωτογενές ή αραιωμένο καυσαέριο).
 9.4.1.2. Τύποι οργάνων
 Οποιοδήποτε όργανο αναφερόμενο στο παρόν παράρτημα χρησιμοποιείται όπως περιγράφεται στο παράρτημα (βλ. πίνακα 8.2 για ποσότητες μέτρησης που παράγουν τα όργανα αυτά). Εάν οποιοδήποτε όργανο αναφερόμενο στο παρόν παράρτημα χρησιμοποιείται κατά τρόπο που δεν έχει προσδιοριστεί ή εάν χρησιμοποιείται κάποιο άλλο όργανο στη θέση του, εφαρμόζονται οι απαιτήσεις σχετικά με την ισοδυναμία που προσδιορίζονται στην παράγραφο 5.1.3. Στην περίπτωση που προσδιορίζονται περισσότερα του ενός όργανα για μια συγκεκριμένη μέτρηση, ένα από αυτά αναφέρεται από την αρχή έγκρισης τύπου κατά την αίτηση ως όργανο αναφοράς ώστε να καταδεικνύεται ότι μια εναλλακτική διαδικασία είναι ισοδύναμη με την προσδιορισμένη διαδικασία.
 9.4.1.3. Εφεδρικά συστήματα
 Δύναται να χρησιμοποιηθούν δεδομένα από πολλαπλά όργανα για τον υπολογισμό των αποτελεσμάτων μιας μοναδικής δοκιμής για όλα τα όργανα μέτρησης που περιγράφονται στην παρούσα παράγραφο, κατόπιν προηγούμενης έγκρισης της αρχής έγκρισης τύπου. Καταγράφονται τα αποτελέσματα από όλες τις μετρήσεις και φυλάσσονται τα πρωτογενή δεδομένα, όπως περιγράφεται στην παράγραφο 5.3. του παρόντος παραρτήματος. Η απαίτηση αυτή εφαρμόζεται ανεξάρτητα από το εάν οι μετρήσεις χρησιμοποιούνται πραγματικά στους υπολογισμούς ή όχι.
 9.4.2. Καταγραφή και έλεγχος δεδομένων
 Το σύστημα δοκιμών μπορεί να επικαιροποιεί δεδομένα, να καταγράφει δεδομένα και να ελέγχει συστήματα σχετικά με το αίτημα χειριστή, το δυναμόμετρο, τον εξοπλισμό δειγματοληψίας και τα όργανα μέτρησης. Χρησιμοποιούνται συστήματα εξαγωγής και ελέγχου δεδομένων που μπορούν να καταγράφουν δεδομένα με τις ελάχιστες συχνότητες που έχουν προσδιοριστεί, όπως παρουσιάζεται στον πίνακα 9.2 (ο πίνακας αυτός δεν εφαρμόζεται στη περίπτωση δοκιμής διακριτής φάσης).
 Πίνακας 9.2
 Ελάχιστες συχνότητες καταγραφής και ελέγχου δεδομένων
 Εφαρμοζόμενη ενότητα πρωτοκόλλου δοκιμής
 Μετρούμενες τιμές
 Ελάχιστη συχνότητα χειρισμού και ελέγχου
 Ελάχιστη συχνότητα καταγραφής
 7.6.
 Στροφές και ροπή κατά τη διάρκεια του διαγράμματος βαθμίδων ισχύος ενός κινητήρα
 1 Hz
 1 μέση τιμή ανά βαθμίδα
 7.6.
 Στροφές και ροπή κατά τη διάρκεια του διαγράμματος σάρωσης ενός κινητήρα
 5 Hz
 Μέση τιμή 1 Ηz
 7.8.3.
 Στροφές και ροπή αναφοράς και ανάδρασης κύκλου έργου μεταβατικών συνθηκών
 5 Hz
 Μέση τιμή 1 Ηz
 7.8.2.
 Στροφές και ροπή αναφοράς και ανάδρασης κύκλου έργου υπό σταθερές συνθήκες και κατά βαθμίδες
 1 Hz
 1 Hz
 7.3.
 Συνεχείς συγκεντρώσεις αναλυτών πρωτογενούς καυσαερίου
 Α/Α
 1 Hz
 7.3.
 Συνεχείς συγκεντρώσεις αναλυτών αραιωμένου καυσαερίου
 Α/Α
 1 Hz
 7.3.
 Συγκεντρώσεις παρτίδας αναλυτών πρωτογενούς ή αραιωμένου καυσαερίου
 Α/Α
 1 μέση τιμή ανά διάστημα δοκιμής
 7.6.
 8.2.1.
 Ρυθμός ροής αραιωμένου καυσαερίου από CVS με εναλλάκτη θερμότητας ανάντη της μέτρησης ροής
 Α/Α
 1 Hz
 7.6.
 8.2.1.
 Ρυθμός ροής αραιωμένου καυσαερίου από CVS χωρίς εναλλάκτη θερμότητας ανάντη της μέτρησης ροής
 5 Hz
 Μέση τιμή 1 Ηz
 7.6.
 8.2.1.
 Ρυθμός ροής αέρα